ئه‌حمه‌د تورک: له زیندانی ئامه‌د به داری خودا و پێغه‌مبه‌ر لێیان ده‌داین\n12:28 PM IRAQ\nبه‌شی دیمانه/ تورکیا- ئه‌حمه‌د تورک، سیاسه‌تڤان و په‌رله‌مانتاری پێشووی تورکیا له گفتوگۆ له‌گه‌ڵ تۆڕی میدیاییی ڕووداودا زیاتر له‌باره‌ی لێدان و ئه‌شکه‌نجه‌دانی نێو زیندانی ئامه‌د قسه ده‌کات و ده‌ڵێت چه‌ندین که‌س به‌رگه‌ی ئه‌شکه‌نجه‌ی زیندانیان نه‌گرت و مردن. هه‌روه‌ها باسی هۆکاری ده‌رکردنی له جه‌هه‌په و به‌ربژێری خۆی بۆ په‌رله‌مان وه‌کوو کاندیدی سه‌ربه‌خۆ و دامه‌زراندنی یه‌که‌م پارتی کوردی له تورکیا ده‌کات.\nکوردپرێس- ده‌قی دیمانه‌ی ئه‌حمه‌د تورک له‌گه‌ڵ تۆڕی میدیاییی ڕووداو به شێوه‌ی خواره‌وه‌یه:\nڕووداو: لە سەر ژیانی زیندان بۆمان بدوێن.\nئه‌حمه‌د تورک: کاتێک ئێمه‌یان برده زیندانی ئامه‌د، به‌زۆری ئێمه‌یان ده‌برده ژووری بچووکه‌وه، که ته‌نیا به‌تانییه‌کی تێدابوو. ئه‌وکاته‌ی گیراین، مانگی ئادار بوو، که‌شوهه‌وا سارد بوو، له ئامه‌د به‌فر باریبوو. جامه‌کانی زیندانه‌که شکابوون، بۆ ئه‌وه‌ی گه‌رممان ببێته‌وه پشتمان له یه‌کدی ده‌کرد، جلوبه‌رگی خۆمان له زیندان لێ سه‌ندرابوو، شه‌ش مانگ له‌و ژوورانه‌دا ماینه‌وه.\nهه‌ندێک کادیری دیاری په‌که‌که له‌وێ مردن، وه‌کو خه‌یری دورموش، که‌مال پیر و زۆری تر. شه‌و و رۆژ ئه‌شکه‌نجه‌دان هه‌بوو. زۆر که‌سیان ده‌ستگیر ده‌کرد که په‌یوه‌ندییان به سیاسه‌ته‌وه نه‌بوو. له شه‌مزینان که‌سێکیان هێنا یه‌ک وشه‌ی تورکی نه‌ده‌زانی، ئه‌شکه‌نجه‌یان ده‌دا و ده‌یانگوت ده‌بێت مارشی نه‌ته‌وه‌یی تورکیا بڵێی. داماوه شه‌وان دوای لێدان و ئه‌شکه‌نجه ده‌هاته لای ئێمه ده‌یگوت مارشی نه‌ته‌وه‌ییم فێر بکه‌ن. هه‌ندێک جار ئێمه‌یان ده‌برده ده‌ره‌وه ده‌یانگوت ده‌بێت شتی پیس له‌خۆتان بسوون، ئه‌گینا سزاتان ده‌ده‌ین. رۆژێکیان له کاتی هاتنه ده‌ره‌وه‌مان، له شه‌ره‌فه‌دین کایایان دا، چاوێکیان کوێر کرد.\nده‌یانگوت بۆ خۆتان پشوو بده‌ن و یاری بکه‌ن، دواییش ده‌یانگوت ده‌بێت سواری پشتی یه‌کتر بن. رۆژێک من سواری پشتی که‌سێکی قه‌ڵه‌وی چوار شانه بووم. دوایی گوتیان به‌پێچه‌وانه‌وه ئه‌مجاره ده‌بێ ئه‌و سواری سه‌ر پشتی تۆ بێ، ئه‌و که‌سه نزیکه‌ی 130 کیلۆ ده‌بوو، که له‌سه‌ر پشتم دانیشت یه‌کسه‌ر که‌وتم به زه‌ویدا.\nرۆژێکیان به حوسێن یڵدرمیان گوت ده‌بێت وه‌کو که‌ر بزه‌ڕی، ئێمه‌ش پێکه‌نینمان ده‌هات. یان ده‌یانگوت ده‌بێت وه‌کو که‌ڵه‌شێر بقوقێنن یان وه‌کو پشیله بمیاوێنن. ئا به‌وجۆره ره‌فتاریان له‌گه‌ڵمان ده‌کرد.\nڕووداو: قاوشه‌کان جیاواز بوون؟ بۆ نموونه قاوشی په‌که‌که جیابوو له قاوشی گیراوه سیاسییه‌کانی دیکه؟\nئه‌حمه‌د تورک: که‌س که‌سی نه‌ده‌بینی، به‌ڵام په‌که‌که سیسته‌مێکی دانابوو له‌ناو زیندان که به‌خه‌یاڵی که‌سماندا نه‌ده‌هات. چۆن گیراوانی په‌که‌که هه‌واڵیان به‌یه‌کتر ده‌دا؟ سیسته‌مێکی وایان دانابوو کاتێک شتێک روویدابایه هه‌موو په‌که‌که‌ییه‌کان ئاگادار ده‌بوون. کاتێک ده‌چووینه گۆڕه‌پان له قاوش ته‌ماشامان ده‌کرد کێ له‌وێیه، ئه‌ویش به نهێنی و له‌ژێر په‌رده‌وه ده‌مانڕوانی.\nوه‌کوو دی هیچ په‌یوه‌ندییه‌ک نه‌بوو، هیچ که‌س نه‌یده‌توانی له‌گه‌ڵ ئه‌وه‌ی دیکه گفتوگۆ بکات. کاتێک کاژێر چوار ئێمه‌یان ده‌برده ده‌ره‌وه، له پشته‌وه ده‌ستیان که‌له‌پچه ده‌کردین. ده‌یانگوت پێویسته که‌س ته‌ماشای که‌س نه‌کات. ئه‌وجا چوار بۆ پێنج کاژێر ده‌بووایه به‌و شێوه‌یه بوه‌ستین که ئه‌وه‌ش مردنێک بوو بۆ خۆی، له راستیدا له مردن خراپتر بوو. ده‌بووایه چوار بۆ پێنچ کاژێر ته‌ماشای قاچی خۆت بکه‌یت. کێ به‌ته‌نیشتته‌وه‌یه نه‌تده‌توانی بیبینی.\nڕووداو: ده‌ڵێن ئه‌و داره‌ی له زیندان بۆ لێدان به‌کاریان ده‌هێنا له‌سه‌ری نووسرابوو: خودا لێره نییه؟\nئه‌حمه‌د تورک: به‌ڵێ، له‌سه‌ر داره‌کان زۆر شت نووسرابوون، نووسرابوو ئه‌وه داری خودایه، ئه‌وه داری پێغه‌مبه‌ره.\nبه‌ڕێوه‌به‌رانی زیندان به‌و دارانه لێمانیان ده‌دا. له‌سه‌ر هه‌ندێک له داره‌کان نووسرابوو به‌و داره ته‌ربیه‌تتان ده‌ده‌ین. رۆژێکیان ویستیان له ئێمه بده‌ن، لێمیان پرسی دایکی ئه‌تاتورک ناوی چییه؟ به‌ڵام من چاو و خه‌یاڵم هه‌ر له‌لای داره‌که بوو، ئاخۆ که‌ی داره‌که به‌ر سه‌رم ده‌که‌وێت.\nڕووداو: کوردی ناوچە کوردنشینەکانی دیکه له زیندانی ئامه‌د هه‌بوون؟\nئه‌حمه‌د تورک: به‌ڵێ هه‌بوون. کوردی رۆژئاوا به تۆمه‌تی چوونیان بۆ نێو په‌که‌که ده‌ستگیر کرابوون. هه‌ندێک له گیراوه‌کان هی باشوور و هه‌ندێک تورکمان و هه‌ندێک گیراوی ئیسلامیش هه‌بوون، به‌ڵام ئه‌وان دواتر بوون به پیاوی ده‌وڵه‌ت.\nڕووداو: زیندانی ئافره‌تان هه‌بوو؟ ئه‌وان ده‌ستدرێژییان ده‌کرایه سه‌ر؟\nئه‌حمه‌د تورک: له‌ڕاستیدا له‌وباره‌یه‌وه زۆر شت ده‌گوترێ، به‌ڵام ژنان له ئێمه زیاتر به‌رخۆدانیان ده‌کرد. به‌رپرسانی زیندان بێ ئه‌ده‌بییان ده‌کرد، به‌ڵام ژنه‌کان به‌رگرییان له شه‌ره‌فی خۆیان ده‌کرد.\nڕووداو: ئه‌وانه‌ی ناسراوبوون و ئیعترافیان کرد، ده‌کرێت ناوه‌کانیان بڵێی؟\nئه‌حمه‌د تورک: ئه‌وه‌ی به‌ناوبانگ بوو شه‌رمی له‌خۆی ده‌کرد و نه‌ده‌بووه ئیعترافچی، به‌ڵام ئه‌وانه‌ی گه‌نج بوون و له‌ناو سیاسه‌ت بوون، زۆریان ئیعترافیان کرد. ئه‌و که‌سانه له‌ناو سیاسه‌تیش هێنده قاڵ نه‌بوون و نه‌یانده‌زانی سیاسه‌ت چییه.\nهه‌ندێکیان هه‌بوو چووبوونه فه‌ڵه‌ستین و له‌وێ په‌روه‌رده‌یان بینیبوو، که‌چی بوونه ئیعترافچی، وه‌کو مه‌نا گونگور و هتد.. هه‌تا له‌ناو په‌که‌که له‌ناو کۆمیته‌ی سیاسیش هه‌ندێکیان ئیعترافیان کرد.\nرووداو: زۆر باسی مه‌زڵوم دۆغان ده‌کرێت، له‌باره‌ی ئه‌و چی ده‌ڵێی؟\nئه‌حمه‌د تورک: مه‌زڵوم دۆغان له قاوشی ئێمه نه‌بوو، به‌ڵام دوو برازام له قاوشی ئه‌و بوون. له گونده‌که‌مان سه‌ربازێک و فه‌رمانده‌یه‌ک کوژرابوون. هه‌لیکۆپته‌ر به‌سه‌ر گونددا ده‌سووڕانه‌وه، ئه‌وکات مه‌زڵوم دۆغان بانگی برازاکانمی کردبوو گوتبووی نه‌چنه‌وه بۆ گوند بچنه لای مامتان. وه‌ک برازاکانم باسیان ده‌کرد که‌سێکی عاقڵ و به ویژدان بوو.\nڕووداو: ئه‌ی مه‌هدی زانات ده‌بینی؟\nئه‌حمه‌د تورک: رۆژێکیان له ژوورێکدا ئێمه‌یان بۆ چه‌ند کاژێرێک هێنایه لای یه‌کدی. به مه‌هدی زانایان گوتبوو تۆ ئه‌حمه‌د تورک ده‌ناسیت، ئه‌ویش پێیانده‌ڵێ: سه‌گی تێبه‌رده. هه‌مان پرسیاریشیان له‌من کرد، گوتم نایناسم. گوتیان مادام ئێوه حه‌ز به چاره‌ی یه‌کدی ناکه‌ن ده‌تانبه‌ینه لای یه‌ک. به‌ڵام ته‌نیا یه‌ک دوو کاژێر به‌یه‌که‌وه بووین.\nڕووداو: ئێوه‌یان برسی نه‌ده‌کرد؟\nئه‌حمه‌د تورک: خواردنی باشمان شۆربای نیسک بوو که نیوه‌ی به‌رد و خۆڵ بوو. جگه‌ره‌یان ده‌داینێ ده‌شیانگوت قه‌ده‌غه‌یه بیکێشن. منیش نه‌مده‌توانی به‌بێ جگه‌ره بم. هه‌ڤاڵێکی ئه‌رمه‌نی له زینداندا هاوکاری ده‌کردم. سۆنده‌ی ئاوم له‌گه‌ڵ خۆم ده‌برده ژێر به‌تانی و بۆ نێو توالێت درێژم ده‌کرد، له‌ژێر به‌تانی جگه‌ره‌م ده‌کێشا و فووم به سۆنده‌که‌دا ده‌کرد و دووکه‌ڵی جگه‌ره‌که ده‌چووه توالێت.\nڕووداو: چۆن له زیندان ئازاد کرای؟\nئه‌حمه‌د تورک: دوای ئه‌وه‌ی دادگایی کرام، بڕیاری ئازادکردنم بۆ ده‌رچوو، به‌ڵام فه‌رمانده‌یه‌کی سه‌ربازی سکاڵای له‌سه‌رم هه‌بوو، جارێکی دیکه ته‌وقیفیان کردم. پاشان به‌ردرام، به‌ڵام سکاڵایه‌که‌ی دیکه‌م 6 مانگ درێژه‌ی کێشا. له ناوچه‌ی جه‌یلان پنار چه‌ند که‌سێک کوژرابوون، گوتبوویان ده‌ستی ئه‌حمه‌د تورکی تێدایه. به‌ڵام دواتر بێ تاوان ده‌رچووم.\nبه‌و شێوه‌یه 22 مانگ له زیندانی ئامه‌د مامه‌وه. له کۆتایی ساڵی 1986 جارێکی دیکه ده‌ستگیرکرامه‌وه. سه‌رکرده‌ی له‌شکری مێردین منی برد و لێمی پرسی ئاخۆ بۆچی هاوکاری ده‌وڵه‌ت ناکه‌م.\nڕووداو: مه‌سه‌له‌ی مارشی نه‌ته‌وه‌یی، ئه‌گه‌ر باسی بکه‌ی که ده‌ڵێن له دوای ئازادبوونیشت له‌به‌ر خۆته‌وه ده‌تگوته‌وه، ئه‌مه چۆن بوو؟\nئه‌حمه‌د تورک: مارشی نه‌ته‌وه‌یی کاریگه‌ری هه‌ر مابوو، مرۆڤه‌کان کاتێک ده‌چوونه ده‌ره‌وه و ده‌هاتنه‌وه ژووری زیندان به‌ده‌م گوتنه‌وه‌ی مارشه‌که ده‌ڕۆیشتنه رێوه. ئێمه‌ش ده‌مانگوت هه‌رچه‌نده ئازادیش بووین به‌س ترسی ئه‌وه‌مان هه‌بوو رۆژێک بێت و ده‌ستگیر بکرێینه‌وه، بۆیه هه‌ندێکجار نیوه‌ی شه‌و ئه‌و مارشه‌م له‌به‌ر خۆم ده‌گوته‌وه بۆ ئه‌وه‌ی له‌بیری نه‌که‌ین.\nڕووداو: مامۆستا تۆ خاوه‌نی پارتێک بووی، ئه‌و پارته به‌رگری لێ نه‌کردی؟\nئه‌حمه‌د تورک: له دوای کوده‌تای 1980 هیچ شتێک به‌ناوی پارت نه‌ما. پارته‌کان داخران، سیاسه‌ت هیچ کاریگه‌رییه‌کی نه‌مابوو. ساڵی 1980 ئه‌وکات چه‌ندین سه‌رۆکی پارت سیاسه‌تیان لێ قه‌ده‌غه کرابوو. بوله‌ند ئه‌جه‌وید و سلێمان ده‌میرێل برانه که‌مپه‌کان و ده‌ستبه‌سه‌ر کران. له‌نێو ده‌وڵه‌تدا له کورد به‌ولاوه هیچ که‌س نه‌بوو به‌رخۆدانێک دژی کوده‌تاچییه‌کان بکات. هه‌میشه‌ش کورد قوربانییه‌که‌ی ده‌دا.\nڕووداو: دوای ئازادبوونت ده‌ستت به سیاسه‌ت کرده‌وه؟\nئه‌حمه‌د تورک: دوای ئازادبوونم چووم بۆ گوند، سیاسه‌تکردنم لێ قه‌ده‌غه کرابوو، تاوه‌کو ساڵی 1985 قه‌ده‌غه‌بوو سیاسه‌ت بکه‌م، دوای ئه‌وه‌ی ماوه‌که ته‌واو بوو، جارێکی دیکه بوومه کاندیدی جه‌هه‌په بۆ په‌رله‌مان، به‌ڵام هه‌ندێک دژی جه‌هه‌په وه‌ستان و گوتیان ئه‌حمه‌د تورک کوردچییه، بۆیه جه‌هه‌په ناوی منی له لیستی خۆی ده‌رهێنا. پاشان وه‌کو کاندیدی سه‌ربه‌خۆ خۆم هه‌ڵبژارد و ده‌رچووم، له مێردین 1100 ده‌نگده‌ر هه‌بوون، 983یان ده‌نگیان به‌من دا.\nڕووداو: ئه‌وکات قه‌ده‌غه‌ی گه‌شتکردنت له‌سه‌ر بوو؟\nئه‌حمه‌د تورک: نه‌خێر، ده‌چووم و ده‌هاتم، زۆرجار ده‌چوومه باشوور سه‌ردانی کاک مه‌سعود و مام جه‌لالم ده‌کرد. له دوای ساڵی 1988 که به چه‌کی کیمیایی له هه‌ڵه‌بجه درا، چووین بۆ ئه‌وروپا و هاوکاریمان بۆ لێقه‌وماوانی شاره‌که کۆکرده‌وه.\nرووداو: وابزانم له‌سه‌ر بابه‌تی کیمیابارانی هه‌ڵه‌بجه‌ش سه‌ریان ئێشاندووی؟ رووداوی هه‌ڵه‌بجه چۆن بوو، له‌باکوور چ ده‌نگدانه‌وه‌یه‌کی هه‌بوو؟\nئه‌حمه‌د تورک: گه‌لی باکوور بۆ هه‌ڵه‌بجه هه‌ستی به ئازارێکی قووڵ ده‌کرد. گه‌لی باکوور وه‌ک ده‌ڵێن دڵی ده‌ئێشا. ئه‌و که‌سانه‌شی هێنرانه که‌مپه‌کان خه‌ڵکی باکوور خاوندارییان کردن. له ڕاستیدا هه‌ندێکجار که ده‌چووینه که‌مپه‌کان دۆخی خه‌ڵکه‌که به‌جۆرێک بوو جلوبه‌رگی خۆمان بۆ جێده‌هێشتن. ماوه‌یه‌ک مادام دانیێل میتران هاته ئه‌وێ . ئه‌وکات هاتنی خه‌ڵک و رێکخراوه‌کان بۆ تورکیا قه‌ده‌غه بوو، به‌هۆی ئه‌وه‌ی په‌رله‌مانتار بووم په‌یوه‌ندییان پێمه‌وه ده‌کرد و هاوکارییه‌کانم وه‌رده‌گرت و به‌سه‌ر که‌مپه‌کانمدا به‌شده‌کرد. هه‌رده‌م که ده‌چوومه ئه‌وروپا پاره‌م کۆده‌کرده‌وه و ده‌مهێنا و به‌سه‌ر خه‌ڵکی که‌مپه‌کاندا دابه‌شم ده‌کرد.\nڕووداو: ساڵی 1989 کۆنفرانسێک له پاریس سازکرا، ئێوه‌ش به‌شدار بوون؟ ئه‌مه چۆن بوو؟\nئه‌حمه‌د تورک: بۆ کۆنفرانسه‌که بانگهێشتکراین، ئێمه چه‌ند هه‌ڤاڵێک گوتمان بچینه کۆنفرانسه‌که، له‌وانه محه‌ممه‌د عه‌لی ئه‌ره‌ن، ئیبراهیم ئاکسۆی، ساڵح سونه‌ر و به‌نده و که‌سێکی دیکه. چه‌ندین هه‌ڤاڵی دیکه‌شمان گوتیان ئێمه دێین، دوایی پارته‌که‌مان رێگه‌ی نه‌دا، بۆ نمونه: مه‌مه‌د قه‌هره‌مان و جمهور که‌سکین ئه‌وانیش ویستیان بێن، به‌ڵام دوایی ده‌نیز بایکال رێگه‌ی نه‌دان و ئه‌وان نه‌هاتن.\nڕووداو: واته جه‌هه‌په نه‌یده‌خواست ئێوه‌ش بچن؟\nئه‌حمه‌د تورک: نه‌یده‌ویست کۆنفرانسێکی کوردی به‌و شێوه‌یه به‌ڕێوه‌بچێت و ئێمه به‌شدار بین، له راستیدا پێیان قه‌بووڵ نه‌ده‌کرا ده‌نگی کورد، ناوی کورد و کۆنفرانسێکی کوردی هه‌بێ و ئێمه به‌شدار بین. ئه‌ردال ئینونو بانگی منی کرد و گوتی ئێمه به‌ڵێنمان داوه و هه‌رچییه‌ک بێت ده‌چین، منیش گوتم باشه. له‌ناو پارتدا ناکۆکی هه‌بوو، بایکاڵ ده‌یویست له‌به‌رامبه‌ر ئینونو بوه‌ستێته‌وه. ئه‌وکاته ئینونو هاوکاری کورد بوو، ئێمه‌ش هاوکاریمان ده‌کرد له کۆنگره‌که‌دا. به‌و شێوه‌یه فرسه‌تێکیش دروست بوو، به‌ڵام که گه‌ڕاینه‌وه جه‌هه‌په ته‌جمیدی کردین.\nڕووداو: کۆنفرانسه‌که چ مه‌به‌ست و ئامانجێکی هه‌بوو؟ کێ له‌پشتی بوو؟ له کۆنفرانسه‌که‌دا ئێوه چیتان کرد؟\nئه‌حمه‌د تورک: کۆنفرانسه‌که کاریگه‌رییه‌کی گه‌وره‌ی له‌سه‌ر کورد هه‌بوو. کۆنفرانسه‌که ده‌یویست ده‌نگی کورد بگه‌یه‌نێته ئه‌وروپا و له نێو کورد یه‌کێتییه‌ک بنیات بنرێت. له‌م کۆنفرانسه‌دا یه‌کێتی و پارتی و چه‌ندین که‌س و لایه‌نی دیکه‌ش به‌شدار بوون. له‌باکوور و پارچه‌کانی دیکه، له رۆژئاوا و رۆژهه‌ڵاتیش گه‌لێک که‌س به‌شدار بوون.\nڕووداو: کێ کۆنفرانسه‌که‌ی رێکخستبوو؟\nئه‌حمه‌د تورک: ئه‌نیستتیوتی کوردی له پاریس رۆڵێکی گه‌وره‌ی له رێکخستنیدا هه‌بوو. سیاسه‌تمه‌دارانی هه‌رچوار پارچه‌ی کوردستان دیالۆگیان کرد و له‌سه‌ر ئه‌و بنه‌مایه کۆنفرانسه‌که کرا. واته بۆ کورد وه‌کو جوڵانه‌وه‌یه‌کی دیپلۆماسی بوو.\nڕووداو: بۆچی په‌که‌که به‌شداری کۆنفراسه‌که‌ی نه‌کرد؟\nئه‌حمه‌د تورک: په‌که‌که به‌شدار بوو، هه‌ندێک دژ بوون و هه‌ندێکیش به‌شدار بوون. نوێنه‌ری ئه‌وروپای په‌که‌که له کۆنفرانسه‌که‌دا گوتاریشی پێشکه‌ش کرد، به‌ڵام له ده‌ره‌وه‌ی هۆڵی کۆنفرانسه‌که هه‌ندێک له گه‌نجانی په‌که‌که کۆنفرانسه‌که‌یان پرۆتستۆ کرد. راستی ئه‌وکات منیش سه‌رم سوڕما.\nڕووداو: په‌یوه‌ندیتان له‌گه‌ڵ دانیێل میتران و فه‌ره‌نسا هه‌بوو؟\nئه‌حمه‌د تورک: هه‌ر کاتێک بچووینایه‌ته فه‌ره‌نسا سه‌ردانمان ده‌کرد. په‌یوه‌ندییه‌کانمان زۆرباش بوون، کاتێکیش هاته تورکیا، له هه‌موو گه‌ڕان و دیداره‌کانی به‌شدار ده‌بووین. هه‌روه‌ها سه‌ردانی فرانسوا میترانیشمان کرد که ئه‌وکات من، له‌یلا زانا و چه‌ند که‌سێکی دیکه بووین، ئه‌و دیداره دوای کۆنفرانسه‌که بوو. ته‌نانه‌ت ساڵی 1994 که ئێمه‌یان له په‌رله‌مانتاری دوورخسته‌وه، فره‌نسوا میتران په‌رله‌مانتاره‌کانی نارده تورکیا و سه‌ردانی ئێمه‌یان کرد، باڵیۆزخانه‌ی فه‌ره‌نسا گوتیان ئه‌گه‌ر ده‌تانه‌وێت له تورکیا ده‌تانبه‌ینه ده‌ره‌وه و مافی په‌نابه‌ری سیاسیتان پێده‌ده‌ین، به‌ڵام ره‌تمانکرده‌وه.\nڕووداو: ساڵی 1989 ئێوه‌یان له جه‌هه‌په ده‌رکرد، ئێوه چیتان کرد؟ ئایا پارتێکی دیکه‌تان دامه‌زراند؟\nئه‌حمه‌د تورک: کاتێک ئێمه‌یان له حیزب ده‌رکرد، هه‌موو سه‌رۆک شاره‌کانی حیزب ده‌ستیان له‌کارکێشایه‌وه. له کوردستان هه‌رچی به‌رپرس و ئه‌ندامی پارت هه‌یه وه‌کو ناڕه‌زاییه‌ک ده‌ستیان له‌کار کێشایه‌وه. ئه‌وکاته کورد و هه‌ندێک له چه‌په‌کانی تورک ئه‌وانه‌ی له کورد نزیک بوون، خاوه‌ن ویژدان و سیاسییه‌کان ویستمان به‌یه‌که‌وه پارتێکی نوێ بنیات بنێین. به‌ڵام تورکه چه‌په‌کان په‌شیمان بوونه‌وه، بۆیه بڕیارماندا پارتی (هه‌پ) دامه‌زرێنین. ئه‌و پارته له رووی سیاسییه‌وه یه‌که‌م پارت بوو له‌سه‌ر گۆڕه‌پانی سیاسی تورکیادا به‌ناوی کوردییه‌وه سیاسه‌ت بکات. هه‌رچه‌نده ئێمه نه‌مانده‌گوت پارتێکی ته‌نیا کوردییه، به‌ڵام هه‌موویان ده‌یانزانی پارتێکی کوردییه. له ئه‌ندامه‌وه بگره تاوه‌کو به‌رپرس، هه‌مووی کورد بوون.\nڕووداو: له په‌رله‌مانی تورکیا چ ئاسته‌نگێکتان له‌به‌رده‌مدا هه‌بوو، ده‌نگی کوردتان بردبووه نێو په‌رله‌مان باسی چیتان ده‌کرد؟\nئه‌حمه‌د تورک: کاتێک له په‌رله‌مانی تورکیا قسه‌مان ده‌کرد، باسمان له مافی کورد، نه‌ورۆز و پرۆژه‌ی کورد و سیاسه‌تی کورد ده‌کرد. رۆژی زمانی کوردی له کۆبوونه‌وه‌ی په‌رله‌ماندا به کوردی قسه‌مان کرد، ته‌له‌فزیۆنی فه‌رمیی ده‌وڵه‌ت له په‌خشی خۆیدا ئاخاوتنی به کوردی په‌خش نه‌کرد و په‌خشه‌که‌ی پچڕاند.\nڕووداو: ئه‌وکات زۆر که‌س تیرۆر کران، خه‌ڵکی رۆشنبیر، په‌رله‌مانتار و مامۆستا موسا عه‌نته‌ر و ویداد ئایدن و زۆر که‌سی تر، ئێوه‌ی په‌رله‌مانتار و رۆشنبیر و سیاسییه‌کان هیچ هه‌ڕه‌شه‌تان له‌سه‌ر هه‌بوو؟\nئه‌حمه‌د تورک: به‌ڵێ هه‌ڕه‌شه‌مان له‌سه‌ر هه‌بوو. گولله‌یان بۆمان ده‌نارد وه‌کو هه‌ڕه‌شه‌یه‌ک.\nڕووداو: به‌چی ده‌یاننارد، به پۆست؟\nئه‌حمه‌د تورک: به‌ڵێ به پۆست ده‌یاننارد. له رێگه ته‌له‌فۆنه‌وه هه‌ڕه‌شه‌یان ده‌کرد. ده‌یانگوت ده‌تانکوژین ، ئه‌مه زۆر جار روویده‌دا. زۆرجار پۆلیس و سه‌رباز ته‌له‌فۆنیان بۆ ده‌کردین و هه‌ڕه‌شه‌یان ده‌کرد. ئه‌وانه‌ی سیاسه‌تمان ده‌کرد له‌ژێر هه‌ڕه‌شه‌دابووین، ئه‌مه شه‌و و رۆژ به‌رده‌وام بوو. ئه‌مڕۆش هه‌ڕه‌شه‌مان له‌سه‌ره.\nڕووداو: بۆ رووداوه‌کانی بکوژ نادیار، هیچ ئامارێکتان له‌به‌رده‌ستدا هه‌یه، ده‌زانرێت ئه‌وانه‌ی کوژراون ژماره‌یان چه‌نده، کێ بوون ئه‌وانه‌یان ده‌کوشت؟\nئه‌حمه‌د تورک: ده‌ڵێن بکوژه‌کان کۆنترا گه‌ریلابوون که جوڵانه‌وه‌یێکی نێو ده‌وڵه‌ت و ماوه‌ی 50 ساڵه هه‌یه. ئێمه به‌ڵگه‌مان زۆره، هه‌تا له‌سه‌ر کوشتنی موسا عه‌نته‌ر و هه‌ڤاڵه‌کانی دیکه، ده‌مانزانی کێن ئه‌وانه‌ی هاتن ئه‌وانیان برد. له باتمان حیزبوڵڵا له که‌مپی سه‌ربازیدا بوون. رۆژێکیان ئه‌و شتانه‌م به سلێمان دیمیرێل گوت، ئه‌ویش گوتی ده‌وڵه‌ت شتی وا ناکات. پێمگوت به‌ڵگه‌ت بۆ دێنم. به‌ڵگه‌کانم برد، گوتی ئه‌و پۆلیس و سه‌ربازانه له نێو گیرفانی مندا نین، نه‌یتوانی وه‌ڵام بداته‌وه. شه‌ش هه‌ڤاڵمان له زیندانی مووشدا بوون، به‌ڵگه‌مان هه‌بوو که ئه‌وان له زیندانن، به‌ڵام کۆنترا گه‌ریلا له زیندان ده‌ریانهێنابوون و کوشتبوویانن، پاشان حاشایان له‌وه کرد که ئه‌و که‌سانه گیرابن.\nڕووداو: له نێو کۆنترا گه‌ریلا کورد هه‌بوون؟\nئه‌حمه‌د تورک: به‌ڵێ هه‌بوون.\nڕووداو: ساڵی 1992 حکوومه‌تێکی نیمچه کوردی له هەرێمی کوردستان دروست ده‌بێ، په‌یوه‌ندیتان له‌گه‌ڵیان چۆن بوو؟\nئه‌حمه‌د تورک: کاتێک ئه‌و هه‌ڵبژاردنه کرا، من له هەرێمی کوردستان بووم، میوانی به‌ڕێز مه‌سعود بارزانی بووم. چاودێریی هه‌ڵبژاردنمان ده‌کرد، زۆر که‌یفمان به‌وه ده‌هات خه‌ڵک نۆره‌ی گرتبوو بۆ ده‌نگدان. هه‌تا بیرمه ژن و مێردێک موناقه‌شیان بوو، ژنه‌که ده‌یگوت ده‌نگ ده‌ده‌مه مام جه‌لال، مێرده‌که‌شی ده‌یگوت من ده‌نگ ده‌ده‌مه کاک مه‌سعود.\nڕووداو: ئێوه له گفتوگۆکانتان له‌گه‌ڵ ده‌وڵه‌تی تورک، داواتان لێنه‌ده‌کردن په‌یوه‌ندی له‌گه‌ڵ هەرێم دروست بکه‌ن؟\nئه‌حمه‌د تورک: ده‌وڵه‌تی تورک ئێستا ده‌یه‌وێ په‌یوه‌ندی له‌گه‌ڵ هه‌ندێک کورد دروست بکات، به‌ڵام راستییه‌که‌ی به وجودی کورد ناڕه‌حه‌تن. ته‌حه‌مولی بینینی ئاڵای کوردان ناکه‌ن. ئه‌وکاتیش ده‌یانگوت ئه‌وانه عه‌شیره‌ت و چه‌ته‌ن.


تا ئیستا تيموسی وينتر .ناسیوە؟\nعەبدول حەکیم موراد ناوی پێش موسڵمانان بوونی تيموسی وينتر بەڕەگەز بەریتانیە، ساڵی ١٩٦٠ لەدایك بووە، لە ئێستادا پرۆفیسۆرە ولێکۆڵەرەوەی ئیسلامیە لە زانکۆی کامبریدج ..(بەئینگلیزی: Timothy Winter)\nعەبدول حەکیم موراد (تیمۆسی وینتر) لە کۆلێجی ويسمينيستر بڕوانامەی ماستەری وەرگرتوە ، لەزانکۆی کامبریدج لە زمانی عەرەبدا ، لە ساڵی ١٩٨٣...\nلە پاشاندا رووی کردۆتە ووڵاتی میسر و تایبەتمەند بووە لە بواری ئیسلامیدا ، تاساڵی ١٩٨٩.. پاشان توانیویەتی بڕوانامەی دکتۆرا بە دەست بنێت لە زانکۆی ئۆکسفۆرد ، لە بواری پەیوەندیە ئیسلامی و ومەسیحیەکان و پاشان لە زانستی رەوشت ئیسلامی واتا تزکیە الانفس و تایبەتمەندە لە مێژووی دەوڵەتی عوسمانی ..\nساڵی ٢٠٠٩ یەكجار بەخزمەتی گەیشتم لە لەندەن لەڕێگای برایەکی بەرێزمانەوە ، کە چوومە خزمەتی پیاوێکی سۆفی مەشەرب و بەئەدەب و تا بڵێت هێمن و لەسەرخۆ بوو ، ئەوەندە سەرسام بووم پێی عەرزم کرد جەنابی دکتۆر ، تۆ دەڵێت لە تەکیەی شێخ عوسمانی بیارە خوێندوتە و لە سۆفیەکانی بیارە دەچیت ..!!\nدەستی کرد بە پێکەنین و ئەوەندەی تر سەرسامی کردم بە زانیاریەکانی لەسەر شێخ عوسمانی بیارەو تەکیەی نەقشبەندی و ئەوەندەش بە وویقار و بەشەخسێت بوو تەنانەت رووم نەبوو ووێنەیەکی لەگەڵ بگرم ..!!\nئەو جێگایە کە بەخزمەتی گەیشتین مزگەوتی گەورەی ئێجوارۆد بوو ، لەکاتی کردنەوەی پێشانگای کتێب لە لەندەن بەیاوەری د.جمال ترکی.\nئەوەی کە بۆی باسکردم لە چالاکیەکانی : وەرگێرانی کتێبی (إحياء علوم الدين) ی ئیمامی غەزالی و کتێبی (النفس والروح) کە سیلسلەیەکی ئیمامی غەزالیە وەریگێراوە بۆ زمانی ئینگلیزی ، لە ئێستادا سەرۆکی زانکۆی هاوڕیی بەریتانی یە لە بۆسنەو هەرسك، لێپرسراوی ڕادیۆی دەنگی ئیسلامی بەریتنیایە .\nکێ نەخۆشی سیلی دۆزیەوە...\nعەباسی کورێ فرناسی ......\nشەلاتى و سەرسەرى...\nسەید قوتب لە نێوان گومڕایی و واقعبووندا ...\nسەید قوتب لە نێوان گومڕایی و واقعبووندا...\nپێکەنین وکاریگەری لەســەرمرۆڤ...\nکاریگەری ئەرێنی و نەرێنی تەکنەلۆجیا بۆ سەر جیهان .....\nستیڤن هاوکینگ دانیدا بەوەدا کە بیردۆزی (دیزاینی زیرەک) ئەگەر...\nبەڕێز ستیڤن هاوکینگ، پێویستى بەو عەزێتە نەدەکرد:...\nکەڵەشاخ سوننەت يان خورافيات ؟...\nوە ڵامێکی زانستی بۆ وەزارەتی تەندروستی حکومە تی هه رێم ...\nمێـژووی كەڵەشاخ (حجامة) ...\nتا ئیستا تيموسی وينتر .ناسیوە؟...\nژيان و گوزه رانى جوله كه كانى دۆلى رۆست...\nپه‌ڕه‌ی له 11


تۆڕی میدیاییی ڕووداو. تۆڕی میدیایی ڕووداو تۆڕێکی میدیاییی سە\nⓘ تۆڕی میدیاییی ڕووداو. تۆڕی میدیایی ڕووداو تۆڕێکی میدیاییی سەربەخۆی کوردییە، کە لەژێر دروشمی ڕووداوی تۆ ھەواڵی ئێمەیە ، لە بوارەکانی میدیای بیندراو و بیستراو بەر ..


تاقیكردنه‌وه‌ی دی ئێن ئه‌ی نهێنییه‌كانی گۆڕه به كۆمه‌ڵه‌كان ئاشكرا ده‌كات | Institute for War and Peace Reporting\nتاقیكردنه‌وه‌ی دی ئێن ئه‌ی نهێنییه‌كانی گۆڕه به كۆمه‌ڵه‌كان ئاشكرا ده‌كات\nیه‌كه‌م پڕۆژه له عێراقدا بۆ دیاریكردنی ناسنامه‌ی قوربانیانی تاوانه‌كانی سه‌دام له دژی كورد له شوێنێكدا له نزیك كه‌ركوك به‌ڕێوه ده‌چێت.\nئه‌و ئێسك و پڕوسكه بیره‌وه‌رییه‌كی جه‌رگبڕی شاڵاوی ئه‌نفاله كه دیكتاتۆری پێشوو سه‌دام حوسێن له دژی كورد له ساڵانی ١٩٨٠ جێبه‌جێی كرد و بووه هۆی له‌ناوبردنی ١٨٠،٠٠٠ كه‌س.\nله‌وه‌ته‌ی رژێمی سه‌دام له ساڵی ٢٠٠٣دا رووخێنراوه، دۆزینه‌وه‌ی سه‌دان گۆڕی به‌كۆمه‌ڵ، كه باوه‌ڕ وایه زۆربه‌ی قوربانییه‌كانیان كورد بن، راگه‌یه‌نراون. تا ئێستا ناسنامه‌ی زۆربه‌ی ته‌رمه‌كان به نه‌ناسراوی ماونه‌ته‌وه.\nبه‌ڵام ئێستا به‌رپرسان ده‌ڵێن هه‌ڵمه‌تێك له ئارادایه بۆ به‌كارهێنانی شێوازی پێشكه‌وتووی پزیشكیی دادوه‌ری و تاقیكردنه‌وه‌ی دی ئێن ئه‌ی بۆ دیاریكردنی ناسنامه‌ی قوربانییه‌كان و گه‌ڕاندنه‌وه‌یان بۆ كه‌س و كاره‌كانیان. پڕۆژه‌كه‌ی تۆپزاوه وه‌ك یه‌كه‌م پڕۆژه‌ی هاوبه‌شی نێوان هه‌ولێر و به‌غدا بۆ هه‌ڵدانه‌وه‌ی گۆڕه به‌كۆمه‌ڵه‌كانی عێراق له لایه‌ن به‌رپرسانه‌وه پێشوازی لێكراوه.\n"ئه‌م گۆڕه به كۆمه‌ڵانه‌ی تۆپزاوه سه‌ره‌تا ده‌ساڵ له‌مه‌وبه‌ر پێش رووخانی رژێمی به‌عس دۆزرانه‌وه. به‌ڵام هه‌ڵمان نه‌دانه‌وه تا شاره‌زای گونجانمان په‌یدا نه‌كرد و هه‌ماهه‌نگیی له‌نێوان حكومه‌تی هه‌رێمی كوردستان و به‌غدا دروست نه‌بوو،" یاسین كه‌ریم ئه‌مین، راوێژكاری حكومه‌تی هه‌رێمه له‌بواری گۆڕی به‌كۆمه‌ڵدا، وتی.\nئه‌مین وتی ئه‌و سێ گۆڕه به‌كۆمه‌ڵه‌ی له تۆپزاوه هه‌ڵدراونه‌ته‌وه هه‌ر یه‌كه‌یان به لایه‌نی كه‌م ٢٥ لاشه‌ی تێدایه. تۆپزاوه به دووری ١٠ كیلۆمه‌تر ده‌كه‌وێته خۆرئاوای شاری كه‌ركوك. به‌گوته‌ی ئه‌مین، ناسنامه‌یه‌كی دڕاو كه له یه‌كێك له گۆڕه‌كاندا دۆزراوه‌ته‌وه مه‌زه‌نده ده‌كرێت هی شارۆچكه‌ی چه‌مچه‌ماڵی نزیك كه‌ركوك بێت.\n"به جل و به‌رگه‌كانیانه‌وه دیاره مه‌ده‌نین. هه‌موویان مه‌ده‌نین. به‌ڵام نازانین ئه‌وان كێن. ته‌نها ئێسك ماونه‌ته‌وه، هیچ گۆشتیان پێوه نه‌ماوه،" ره‌عد ساعدی، فێركاری پزیشكیی دادوه‌رییه له كۆمسیۆنی نێوده‌وڵه‌تی بۆ خه‌ڵكی بێ سه‌روشوێن كه رێكخراوێكی ناحكومییه و باره‌گاكه‌ی له سه‌راییڤۆیه، وتی. ساعدی هێنراوه تا یارمه‌تی هه‌ڵدانه‌وه‌ی گۆڕه‌كان بدات.\nئه‌و كۆمسیۆنه دی ئێن ئه‌ی به‌كارهێناوه بۆ دیاریكردنی ناسنامه‌ی ئێسك و پڕوسكی هه‌زاران كه‌س كه له چه‌ند شوێنێكی دنیا له شه‌ڕه‌دا بێ سه‌روشوێن بوون. عێراق یه‌كه‌م تاقیگه‌ی دی ئێن ئه‌ی خۆی ساڵی پار دامه‌زراند.\n"هه‌روه‌ها هێشتا نازانین كه‌ی ئه‌م هاوڵاتییه مه‌ده‌نیانه كوژراون. ده‌توانم ئه‌وه بڵێم كه هه‌ندێكیان له دوای ١٩٩٠ كوژراون چونكه تیشێرتێكمان دۆزیوه‌ته‌وه كه هی جامی جیهانیی ١٩٩٠ی ئیتاڵیایه. تاكه ناسنامه كه دۆزیومانه‌ته‌وه به‌هۆی شێوه به‌ته‌واوی تێكچووه،" ساعدی وتی.\nهه‌زاران كوردی تر، كه زۆربه‌یان هی ناوچه‌ی گه‌رمیانی باكووری رۆژهه‌ڵاتی به‌غدا بوون، له هه‌ڵمه‌تی ئه‌نفال، كه له ١٩٨٦ ده‌ستی پێكرد و سێ ساڵی خایاند، بردراونه‌ته تۆپزاوه. له كاتێكدا باوه‌ڕ وایه زۆربه‌یان به‌ره‌و باشوور بردرابن، ئه‌و گۆڕه به‌كۆمه‌ڵانه‌ی تۆپزاوه ئاماژه بۆ ئه‌وه ده‌كه‌ن كه هه‌ندێكیان له‌وێ مردوون یان كوژراون.\n"خه‌ڵكی گۆڕه به‌كۆمه‌ڵه‌كان دوو جۆرن،" بیلال عوسمان محه‌مه‌د، خه‌ڵكی تۆپزاوه‌یه و ته‌مه‌نی ٣١ ساڵه، به IWPRی وت. "یه‌كه‌م، هه‌ندێكیان ئه‌و كه‌سانه‌ن كه له هه‌ڵمه‌تی ئه‌نفالدا له ١٩٨٧ دا كوژراون. ئه‌وانی تر له‌دوای ١٩٩١ كوژراون كاتێك كورد له‌لایه‌ن رژێمی عێراقه‌وه شكێنرا."\nمحه‌مه‌د هه‌ڵدانه‌وه‌ی دوو گۆڕی به‌كۆمه‌ڵی له نزیك تۆپزاوه دیووه و پێی وایه شوێنی سێ گۆڕی تری به‌كۆمه‌ڵ ده‌زانێت. ئه‌و ده‌ڵێت وه‌زاره‌تی مافی مرۆڤی عێراق قه‌ده‌غه‌یكردووه خه‌ڵكی ناوچه‌كه ئه‌و شوێنانه هه‌ڵبده‌نه‌وه كه گومانی هه‌بوونی گۆڕی به‌كۆمه‌ڵیان لێ ده‌كرێت.\nساعدی، كه له ٢٠٠٤ه‌وه خه‌ریكی هه‌ڵدانه‌وه‌ی گۆڕی به‌كۆمه‌ڵه له عێراق، وتی پاڵپشتی له بڕیاری حكومه‌ت ده‌كات كه ناهێڵێت به‌بێ مۆڵه‌ت گۆڕه‌كان هه‌ڵبدرێنه‌وه و ئه‌وه‌شی وتی كه به‌په‌رۆشه‌وه چاوه‌ڕێی فراوانكردنی هاوكاریی حكومه‌تی هه‌رێمی كوردستان و به‌غدا ده‌كات.\n"ئه‌و شوێنه‌ی تۆپزاوه له ٢٠٠٤دا دۆزرایه‌وه و زۆر كه‌سیش هاتوونه‌ته ئێره و به‌دوای كه‌س و كاره‌كانیاندا گه‌ڕاون. زۆر چاڵیان لێداوه و... زۆر هه‌ڵه‌یان ئه‌نجام داوه،" ساعدی به IWPRی وت. "ئێستا ئێمه پاڵپشتیان لێ ده‌كه‌ین و هه‌ندێ ئامۆژگاریان پێ ده‌ده‌ین له‌سه‌ر چۆنییه‌تی هه‌ڵدانه‌وه‌ی گۆڕه‌كان به به‌كارهێنانی رێوشوێنی زانستی. هه‌روه‌ها ده‌توانین به شیكردنه‌وه‌ی دی ئێن ئه‌یش یارمه‌تیان بده‌ین."\nساعدی وتی دوای ده‌رهێنانی لاشه‌كان، زانیارییه‌كانی تاقیكردنه‌وه‌ی دی ئێن ئه‌ی و لیستێكی كه‌سه بێ سه‌رو شوێنه‌كان به‌راود ده‌كرێن. دواتر كۆمسیۆنی نێوده‌وڵه‌تی بۆ خه‌ڵكی بێ سه‌روشوێن نموونه‌ی خوێنی كه‌س و كاری قوربانییه‌كان وه‌رده‌گرێت و ئه‌نجامه‌كان به‌راود ده‌كات. ساعدی ئه‌وه‌شی وت كه ئه‌و پڕۆسه‌یه نه‌ك ته‌نها كه‌س و كاری قوربانییه‌كان و قوربانییه‌كانیان به‌یه‌كه‌وه ده‌به‌ستێته‌وه، به‌ڵكو یارمه‌تی پڕۆسه‌ی دادوه‌ریش ده‌دات.\n"به تاقیكردنه‌وه، ده‌توانین ئه‌و كه‌سانه بدۆزینه‌وه كه له لایه‌ن رژێمی پێشووه‌وه كوژراون. له‌وانه‌یه هه‌ندێ زانیاریی باش بده‌ین به داواكارانی گشتی و ئه‌وانیش ده‌توانن بڕیار له‌سه‌ر ئه‌وه بده‌ن كه تاوانباره‌كان كێن،" ساعدی وتی.\nته‌ها سلێمان، رۆژنامه‌نووسه و ٧٦ له كه‌س و كاره‌كانی له شاڵاوی ئه‌نفال له‌ده‌س داوه و تا ئێستا نه‌یتوانیوه ته‌رمه‌كانیان بدۆزێته‌وه، وتی، "هیوادارام حكومه‌تی هه‌رێم په‌ره‌پێدانی ئه‌م شێوازه بكات به ئه‌وله‌ویاتی خۆی تا یارمه‌تیمان بدات له دۆزینه‌وه‌ی كه‌س و كاره بێ سه‌روشوێنه‌كانمان."\nساعدی ده‌لێت له‌وانه‌یه هه‌لی به‌كارهێنانی ته‌كنه‌لۆجیای دی ئێن ئه‌ی له داهاتوودا زیاتر بێت.\n"خه‌ڵكێكی زۆر ده‌چنه لای پۆلیس و پێیان ده‌ڵێن كه گۆڕی به‌كۆمه‌ڵیان دۆزیوه‌ته‌وه. به‌ڵام به‌داخه‌وه كێشه‌ی ئه‌منی له‌ئارادایه. ئه‌مه كێشه‌یه‌كی گه‌وره‌یه - تیمێكی پزیشكیی دادوه‌ری پێویستی به هێمنی هه‌یه تا كار بكات و تا ئێستاش گۆڕی به‌كۆمه‌ڵ هه‌ر ده‌دۆزینه‌وه،" ساعدی وتی.\nكامه‌ران نه‌جم رۆژنامه‌نووسێكی راهێنراوی IWPRه له سلێمانی. هێمن لهۆنی موحه‌ریرێكی ناوخۆی IWPRه له سلێمانی.\nICR Issue 316\nقه‌ده‌غه‌كردنی حزبێكی كوردی له توركیا كوردی عێراق توڕه ده‌كات\nعێراق: تشرینی یه‌كه‌م و تشرینی دووه‌می ٢٠٠٩


Home›هەواڵ›کوردستان›گه‌رمیان: خۆپیشاندان له‌دژى كه‌مكردنه‌وه‌ى مووچه و خراپى دۆخى دارایی به‌ڕێوه‌چوو\nوێنه‌یه‌كى خۆپیشاندانه‌كه | فۆتۆ: SNN\nله شارى كه‌لارى ناوه‌ندى ئیداره‌ى گه‌رمیان به‌شێك له هاووڵاتییان كه زۆربه‌یان مامۆستان له دژى خراپى بارودۆخى ژیانییان و نه‌بوونى مووچه خۆپیشاندانیان ئه‌نجامدا و رێگایه‌كى سه‌ره‌كى بۆ بازاڕى ناوچه‌كه‌یان داخست.\nكاروان ناسر، یه‌كێك له به‌شداربووانى خۆپیشاندانه‌كه به (SNN)ى راگه‌یاند: “ماوه‌ى نیو كاتژمێره وه‌كو به‌شێك له هاووڵاتییان كه زۆربه‌یان مامۆستان خۆپیشاندانیان له به‌رده‌م قایمقامیه‌تى شارى كه‌لار ئه‌نجامدا”.\nوتیشى: “هاتووین داواى مافى خۆمان ده‌كه‌ین كه چه‌ندین ساڵه مووچه‌مان لێبڕاوه كار و كه‌سابه‌ت و لایه‌نه‌كانى ترى ژیان له لایه‌ن حكوومه‌ته‌وه وه‌ستێندراوه، له‌ئێستاشدا له‌برى ئه‌وه‌ى بارودۆخه‌كه باش بكاته‌وه هه‌ستاون به بڕینى مووچه و كه‌مكردنه‌وه‌ى”.\nنه‌به‌رد ئه‌حمه‌د، یه‌كێكى تر له به‌شداربووانى خۆپیشاندانه‌كه به (SNN)ى راگه‌یاند: “وه‌كو خۆپیشانده‌ران بڕیارمانداوه ئێواره جارێكى تر ده‌ستبكه‌ینه‌وه به خۆپیشاندان و خێمه هه‌ڵده‌ده ين، چیتر داواى چاككردنى مووچه ناكه ين، چونكه پێنج ساڵه ئه‌و داواكارییه له حكومه‌ت ده‌كه‌ین و هیچ سوودێكى نییه”.\nوتیشى: “داواى هه‌ڵوه‌شاندنه‌وه‌ى حكومه‌ت و دروستكردنى حكومه‌تێكى ته‌كنۆكرات ده‌كه‌ین و به‌رده‌وامى به خۆپیشاندانه‌كان ده‌ده‌ین”.\nبه‌پێى زانیارییه‌كانى (SNN)، “خۆپیشاندانه‌كه تاوه‌كو ئێستا به‌رده‌وامى هه‌یه”.


لەتاپۆكردنی ١٢٥ هەزار پارچە زەوی كارت حکومەت ٥٠ ملیار دینار دەستدەكەوێت – لڤین پرێس\nحکومەتی هەرێمی کوردستان لەئایاری ساڵی رابردوەوە بڕیاریداوە، سەرجەم زەویە کارتەکانی شاری هەولێر، کە ژمارەیان ١٢٥ هەزار زەوی کارتە، تاپۆ بكرێن. بەڵام بەهۆی نەخۆشی كۆڕۆناو چەند كێشەیەكی هۆنەری تاپۆكردنی زەوییەكان دواكەوت.\nسەبارەت بە تاپپۆکردنی ئەو زەویانە، عەبدولواحید ئەحمەد، سەرۆکی شارەوانی هەولێر سەبارەت بەتاپۆكردنی زەوییە كارتەكان بە بوار نیوزی ڕاگەیاندووە،” لە ( 62.4% ) کۆی زەوییە کارتەکانی هەولێرمان تاپۆ کردوە، لەماوەی دو ساڵی ڕابردو توانیمان ٧٨ هەزارو ٧٠٠ پارچەی زەوی تاپۆ بکەین، سەرجەم ڕێکارەکانمان تەواو کردووە، ئێستا ڕۆژانە تاپۆی زەوییەکان بەخاوەنەکانیان دەدەینەوە، لەسەرۆکایەتی شارەوانی هەولێر، بەتایبەتی زەوییەکانی کەرتی (سێبەردان و گردجوتیارو باغەمرە شەهاب و باغو منارە)، ئێستا سەرقاڵی تەواوکردنی ٥ هەزار کارتی زەوین بۆ ئەوەی لە کەرتی باغەمرە شەهاب تاپۆ بکەین”.\nسەرۆكی شارەوانی هەولێر ئەوەشی خستەرۆ “دوای تەواو بونی کارتەکان، جارێکتر لەشاری هەولێر، زەوی بەشێوازی کارت، دابەش ناکرێتەوە، بەڵکو لەداهاتوو هەر زەویەک ئەگەر بەشێوازی قەرەبو، یان دابەشکردن بەهاوڵاتیان بدرێت، بە تاپۆ پێیان دەدەرێت، نەک کارت”.\nسەبارەت بەپێدانی مۆڵەت بە زەوییەکانی کەرتی هەشتی حسارۆک، سەرۆكی شارەوانی وتویشیەتی، “بەهیچ شێوەیەک پێمان باش نییە، موڵەت بە زەوی ١٢٥ مەتری بدرێت، چونکە ژمارەی زەوییەکان ١٦ هەزار پارچە زەویە، ئەگەر ڕێپێدان بدرێت بە دابەش دوو، ئەوکات زەویەکان دەبێتە ٣٢ هەزار، گەیاندنی خزمەتگوزاری زۆر قورستر دەبێت و شێوازو دیزاین و پلانی هاوشێوەی زەوییەکانی بەختیاری تێک دەچێت”.\nسەبارەت بەداهاتی تاپۆكردنی ئەو زەوییانە، یونس حوسێن خاوەنی نوسینگەی خانووبەرە لەبەهاری نوێ بە ماڵپەڕەکەی ڕاگەیاندووە،”خەرجی هەر زەویەک بۆ تاپۆ کردنی ٨٠٠ هەزار دینار لەسەر خاوەنەکەی دەکەوێت، لەم بڕە پارەش ٤٠٠ هەزار دینار بۆ حکومەتە، ٤٠٠ هەزار بۆ خەرجی پارێزەرو خەرجیەکانی دیکەیە، لەدوای تاپۆکردنی زەوییەکان، هەر زەویەکیش لە ٣٠ ٪ نرخەکەی بەرز دەبێتەوە”.\nکۆی گشتی خەرجی تاپۆکردنی ١٢٥ هەزار زەوییە کارتەکانی شاری هەولێر ١٠٠ ملیار دینار لەسەر خاوەنەکانیان دەکەوێت، لەم ڕێژەش ٥٠ ملیار بۆ حکومەت دەبێت، ٥٠ ملیاریش خەرجی دیکە دەبێت، حکومەت لەدوای تاپۆکردنی زەویەکان ئەگەر رێپدانی دروستکردنی خانوو بەخاوەن زەویەکان نەدرێت، ساڵانە بڕی ٣٦٠ هەزار دینار، وەک باج لە بەرێوبەرایەتی باج و خانووبەرە لە خاوەن زەویەکان وەردەگیرێت.


هیچ وەكالەتێك جێ بەجێ ناكرێت لە رێگەی پۆستەوە\nتەنها ڕۆژانی پینج شەمە و هەینی ئەم كاروبارانەی خوارەوەئەنجام دەدرێن\nهیچ وەكالەتێك جێ بەجێ ناكرێت لە رێگەی پۆستەوە بەلكو دەبێت خاوەن وەكالەت خۆی سەردانی نوێنەرایەتی حكومەتی هەرێمی كوردستان بكات لە سدنی بۆ جێ بەجێ كردنی وەكالەت نامەكە .\nوە ئەگەر ئەو كەسە ناتوانێت سەردانی نوێنەرایەتی حكومەتی هەرێمی كوردستان بكات لە سدنی ئەوا دەتوانێت وەكالەت نامەكەی لە رێگەی بالویز خانە یاخود كونسلیەی عیراقی فیدرال جێ بە جێ بكات.\nبۆ پشت راستكردنەوەی هەر بەلگە نامەیەكی عیراقی (ناسنامەی باری شارستانی ، رەگەزنامە، مەولەتی لیخورین ، بروانامە) پێویستە خاوەنەكەی خوی لە كوردستان نامەی پشت راستكرنەوەمان بۆ بێنێت كە پێشانبداتنامەكەی لە فەرمانگەی پەیوەندیەكانی دەرەوەی حكومەتی هەرێمی كوردستان پشت راست كراوەتەوەوە دەبێت نامەكە (نسخە اصلی) بێت كوپی وەرناگیرێت. پاش هێنانی ئەم نامەیە نوێنەرایەتی حكومەتی هەرێمی كوردستان نامەی پێدەدات بۆ لایەنی پەیوەندی دار لە ئوسترالیا.\nبۆ پشت راستكردنەوەی بەلگە نامەی ئوسترالی پێویستە بەلگە نامەكان پێشتر لە لایەن وەزارەتی دەرەوەی حكومەتی ئوسترالی پشت راست كرابنەوە پاشان نوێنەرایەتی پشت راستی دەكاتەوە.\nبۆئەنجام دانی هەر وەكالەت نامەیەك پێوێستە ئەم بەڵگە نامانەی خوارەوە پێشكەش بكەیت:\nنوسخەی ئەسڵی و یەك نوسخەی كۆپیكراوی ڕەنگاو ڕەنگ(ملون) ی بەڵگانامەی عیراقیوەك پێناسنامەی باری شارستانی عیراقی یاخود شەهادەی ڕەگەزنامەی عیراقی تەسدیق كراو لە لەیەن\nنوسخەیئەسڵی و یەك نوسخەی كۆپیكراوی ڕەنگاو ڕەنگی بەڵگەنامەیەكی ئوسترالیبە مەرجێك وێنە وناونیشانی تازەی هەڵگرەكەی پێوە بێت وەكو مۆڵەتی ئۆتۆمبێل لێخورین تەسدیق كرا بێت لەلایەن.\nدوو وێنەی رەنگاورەنگی بریكاردار بە ( قەبارەی پاسپورت) بە مەرجێك پشتی ووێنەكە رەنگی سپی بێت.\nدوو وێنەی رەنگاورەنگی بریكار بە ( قەبارەی پاسپورت ) بە مەرجێك پشتی ووێنەكە سپی بێت.\nكوپیكەك لە ناسنامەی بریكار.\nئەگەر ناوت لە ئوسترالیا گۆرا بێت ئەوا نوسخەی ئەسڵی و یەك نوسخەی كۆپیكراوی بەڵگەنامەی گۆڕانی ناو لەگەڵ خۆت بێنە تەسدیق كرابێت لە لەیەن\nئەگەر ناوت گۆڕیوە وە بەڵگەنامەی ناو گۆڕینت نیە پێویستە فۆرمی ناوگۆڕین پڕبكەیتەوە كە دەتوانیلەم لینكە ی ماڵپەڕی نوێنەرایەتی دایبگریت....وە پێویستە بە هەمان شێوە فۆرمەكە تەسدیق بكرێت بەڵام ئەوەیان لە لایەن نوسینگەی دادوەریكاتب عدلPublic Notaryوە\nئەگەر وەكالەت نامەكەت تایبەت بو بە ماڵ و مولك ئەوا دەبێت نوسخەی ئەسڵی و یەك نوسخەی كۆپیكراوی گرێبەستی مولك(تاپۆ) لەگەڵ خۆت بێنیت .\nئەگەر وەكالەتەكەت تایبەت بوو بە بابەتی ( خانەنیشین و یاخود مانەوە لە ژیان) پێویستە ژمارەو بەرواری ناسنامەی خانەنیشین لەگەل خوت بێنیت.\nهەمو بەڵگە نامەكان بە دەستی خۆت بێنە بۆ ئۆفیسی حكومەتی هەرێمی كوردستان لە سیدنی.\nواژوو مۆری ئەو كارمەندانەی خوارەوە كاریان پێ ناكرێت بۆ پشتڕاستكردنەوەی داواكاریەكانتان:\nدەرمانساز یا خاوەن دەرمانخانە\nئەم خزمەتگوزاریانەی خوارەوە لە نوێنەرایەتییەكەمان پێشكەش دەكرێن .\nلێخستن و لە كار ڕاگرتنی بریكارنامە( ئەوانە تایبەتن بەو بریكارنامانەی كە لە نوێنەرایەتییەكەمان درووست كراون و دەتەوێت لە كاریان بخەیت.(\nژیاننامە ( بەرحەیاتی(\nپشتڕاستكردنەوە ( تەسدیقكردن)ی ئەم بەڵەنامانەی خوارەوە:\nبڕوانامەكانی لەدایك بوون، كۆچی دوایی كردن و ژن هێنان.\nتەسدیقكردنی ناسنامەكانی عیراقی: باری شارستانی عیراقی (هەویە، نفوس) ڕەگەزنامەی عیراقی )جنسیەی عیراقی( مۆلەتی لێخورین، تەنها ئەوانەی كە لە هەرێمی كوردستان دەركراون – بەڵگەنامەكانی تۆماركردنی كۆمپانیاكان.\nهەموو جۆری وەكالەت نامەكان\nنامەی پشت ڕاست كردنەوەی مۆڵەتی لێخورینی عیراقی ( تەنها ئە و مۆڵەتانەی كە لە بەڕێوەبەڕایەتیەكانی هاتو چۆی پاڕێزگاكانی هەولێر،سلێمانی و دهۆكەوە دەرچون)\nئێمە پاسەپۆڕت دەرناكەین و ڤیزەش نادەین. بۆ ئەم دوو كارەش تكایە پەیوەندی بە باڵیۆزخانە وە یا كونسۆلگەری عیراقییەوە بكەن.\nسەردان و پەیوەندی كردن\nسەردانی ئۆفیسی حكومەتی هەڕێمی كوردستان دەبێت پێش وەخت كاتتان بۆ دیاری بكرێت، بۆ دیار كردنی كات تكایە پەیوەندیمان پێوە بكەن بەم ژمارە تەلەفۆنە029222272 .


كه‌شتی نوح – پەڕە 102 – Knwe.org\nسەرەکی » زانست » كه‌شتی نوح (پەڕە 102)\nتوێژینه‌وه‌یه‌ك: كۆئه‌ندامی زاوزێ ژنان كۆمه‌ڵگه‌ی به‌كتریاكانه\n25/10/2017\tزانست, كه‌شتی نوح\nتوێژینه‌وه‌یه‌كی پزیشكیی چینی بوونی ژماره‌یه‌كی جیاوازی به‌كتریا له كۆئه‌ندامی زاووزێی ژناندا هه‌یه. ئه‌م توێژینه‌وه‌یه كه كۆمكاری پزیشكیی(B.G.A)له شاری(شینزین)ی چین له سه‌ر (110)ژن كراوه كه له ته‌مه‌نی مناڵبووندان دوای ئه‌وه دێت كه پێشتر وا ده‌زانرا كه زۆر ناوچه‌ی ناو كۆئه‌ندامی زاووزێی ژنان پاكه و هیچ به‌كتریایه‌كی تێدا نییه. ئه‌و توێژینه‌وه كه ئه‌نجامه‌كه‌ی له‌گۆڤاری (Nature Communications) بڵاوكراوه‌ته‌وه ئاماژه به‌وه ده‌كات كه چه‌ند ...\nلاپەرە 102 لە 103« سەرەتا...708090«99100101102103\t»


لێرەوە سەر بۆ گەورەیی ڕاپەرین دادەنوێتم ….. سمکۆ عەبدولکەریم – Dengekan\nbySimko Abdulkarim\tMarch 17, 2018\tGeneral, Opinion\nئەگەر ڕاپەرین تا ئەم ساتە وەختەش، نەیتوانى بێت لە ئاست سەرجەم هیواو ئاوەتەکانماندا بێت، لە ئاست داخوازى و داواکارییەکانى خەڵکدا بیت، کە بە شێوەیەکى سروشتى لە هەموو شوێنێکى دنیادا شۆڕش و ڕاپەرینەکان لە پێناویاندا سەر هەڵدەدەن، ئەوە دەتوانین هەر هیچ نەبێ بایەخى ڕاپەڕینى بەهارى 1991 ى کوردستان لەوەدا بەرجەستە بکەین کە پڕ مەترسیترین نەخشەى دوژمنانى پووچەڵکردەوە.\nئەو نەخشەیەى لە کاولکردنى گوندەکان و ئەنفال و کیمیابارنکردنى هەڵەبجە و ناوچەکانى دیکەى کوردستانەوە دەستى پیکرد، خواش دەزانێ بەچى کۆتایى دەهات.\nڕاپەڕین ئەگەر تا ئیستاش لەبەردەم کۆمەلیک پرسیاردا بێت بەڵام وەڵامێکى باشى ئەوەى داوەتەوە کاتیک سەدام لە دیداریکى رۆژنامەوانیدا وتى:\n“ئێمە کە خویناوى بین، واتا راستەوخۆ دەست دەکەین بەسەربڕینى هەر کەسیک کە خیانەت لەم ولاتە بکات، یان لەم بیر و باوەڕە گشتیانەى کە مافى گەلە، خۆى پى بحەسینیتەوە، یان لە دلسۆزیى بۆ ئەم خاک و ئاسمان و هەوا و خەڵکەکەى و ئاو و زەوییەکەى دەرچێ، یان یارمەتى بیگانە بدا دژ بە بەرژەوەندى ولات و کەسوکارەکەى.\nبەلێ هەر شتێکمان بۆ بدۆزرێتەوە کە ئەم هەنگاوەى نابێت (بێ بەزەییانە سەرى دەپەڕێنین) و بە ئاشکراش ئەوە کردەوەى باپیرانمان بووە لە سەرەتاى ئیسلامدا وەک چۆن خالیدى کوڕى وەلید سەرى (30) سى هەزار کەسى لە کۆمەڵگاى بچووکى دوورگەى عەرەبى پەڕاند، لە نێوان جەنگەکانى هەڵگەڕاوەکان “الردە” .\nلیرەدا هەرەشەکانى سەدامى دیکتاتۆر تەواو دەبێ و منیش دەڵێم وێڕاى هەموو کەموکورتییەکان سەر بۆ گەورەیى راپەرین دادەنوێنم و هەوڵدەدەم لەوە تێبگەم، کە ڕاپەڕین چەندە گەورە بوو، ڕاپەڕین چۆن هەموو ئەو ڕێڕەوەى گۆڕى کە سەدامییەکان دەیانویست جارێکى تر نەخشەى ئەو وڵاتە دروستکراوەى دەستى ئینگلیز بە خوێنى ئێمە و لە ژێر ڕەحمەتى ئەو ئاسمانەى ئەوان بە زۆر کردویانەتە هى خۆیان ئەستورترى بکەن.\nبەڵێ دڵنیام هەموو ئەوانەى ئەمڕۆ بە هەر هۆکارێکەوە بێت، بەڕاستیان بێ یان نا، خۆزگە بە سەردەمى سەدام و حوکمى سەدام دەخوازن نەیانتوانیوە ئەو پیاوە بناسن، ناشیانەوێ بیناسن، ئەوان هەرگیز ئەو چەند پەڕەیان نەخوێندۆتەوە کە من لێردا بۆم نووسیون، ئەوانە تەنیا دەیانەوێ ئەو چەند بستەى بەر پێى خۆیان ببینن، کە هەندێ جار ناشیانەوێ ئەو بستەش ببینن، ئەگەرنا چۆن نەیانتوانى لەوە تێبگەن سەدام ئامادە بوو سەرى هەموومان بپەڕێنێ بە بیانووى ئەوەى گەورەیى نیشتمان دەپارێزێ، با گەورەیى ئەو نیشتمانەش بە کەلەسەرى ئێمە هەڵچنرا بێ.\nPrevious بۆچی گوتاری لایەنە شیعیەکان لە تایەفییەوە گۆڕاوە بۆ ناسیۆنالیستی عێراقی؟… بەهرۆز جەعفەر\nNext بۆچی هێزەکانی سوریا لە عەفرین بێ دەنگن، بۆچی ئەمەریکاش بێدەنگە؟ … زاهیر باهیر


وتووێژ:موو - ویکیپیدیا، ئینسایکڵۆپیدیای ئازاد\nمن ئێستا دەستکاری 1 بەستەری دەرەکیی مووم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20180714164926/http://neginirannovinclinic.com/%DA%A9%D8%A7%D8%B4%D8%AA-%D9%85%D9%88/ بۆ http://neginirannovinclinic.com/%DA%A9%D8%A7%D8%B4%D8%AA-%D9%85%D9%88/ زیاد کرا\nکاتێکی شاد!—InternetArchiveBot (سکاڵاکردنی کێشە) ٠٩:٥١، ٢٩ی تەممووزی ٢٠١٨ (UTC)\nئەرشیڤێکی نوێ https://web.archive.org/web/20120413111840/http://www.iranhaircenter.com/FAQ-f.htm بۆ http://www.iranhaircenter.com/FAQ-f.htm زیاد کرا\nکاتێکی شاد!—InternetArchiveBot (سکاڵاکردنی کێشە) ٢١:٢٢، ١٢ی ئازاری ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:موو&oldid=609793»


کوردیپێدیا - هۆگر محەمەد\n✌ هۆگر محەمەد | پۆل: شەهیدان | زمانی بابەت: 🏳 کوردیی ناوەڕاست\nرۆژنامەنوس لە ئاژانسی هاوارنیوز دوای چوار رۆژ مانەوەی لە نەخۆشخانەیەکی شاری حەسەکەحەسەکە لە کانتۆنی جزیرەی رۆژئاوای کوردستانکانتۆنی جزیرەی رۆژئاوای کوردستان، رۆژی 15-10-2017 گیانی لەدەستدا.\nرۆژی پێنجشەمەی رابردوو رێکەوتی 12-10-2017، بەهۆی تەقینەوەی ئۆتۆمبێلێکی بۆمبڕێژکراوی چەکدارانی داعش لە گوندی ئەبوخەشابئەبوخەشابی ریفی دێرزوردێرزور هۆگر محەمەد لەگەڵ رزگار دەنیزرزگار دەنیزی رۆژنامەنوسی هاوڕێی بریندار بوو، دیلیشان ئیبشدیلیشان ئیبش رۆژنامەنوسێکی دیکەی هەمان ئاژانس شەهید بوو.\n#حەسەکە | #کانتۆنی جزیرەی رۆژئاوای کوردستان | #ئەبوخەشاب | #دێرزور | #رزگار دەنیز | #دیلیشان ئیبش |\n2. 👁 15-10-2017\n1. 👁 دڵیشان ئیبش\n📅 رۆژی کۆچی دوایی: 15-10-2017\n➕ ئەم بابەتە لەلایەن: (سەریاس ئەحمەد)ەوە لە: Oct 16 2017 12:44AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Oct 16 2017 10:07AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 16 2017 10:07AM باشترکراوە\n👁 ئەم بابەتە 3,969 جار بینراوە\n📷 فایلی وێنە 1.0.1 75 KB Oct 16 2017 12:45AM سەریاس ئەحمەد


چەکدارە ئیسلامیەکان، گەرەکی شێخ مەقسودیان بۆمبارانی کیمیاوی کردوە - كۆمه‌ڵه‌ی مافی مرۆڤی کوردستان\nچەکدارە ئیسلامیەکان، گەرەکی شێخ مەقسودیان بۆمبارانی کیمیاوی کردوە\n11.04.2016 10.08.2016 بۆمبی کیمیاوی, تاوان دژی مرۆڤایەتی, رۆژئاوایی کوردستان, شێخ مەقسود, کۆمەڵکووژی, مافی مرۆڤ, نادادپەروەری, نەتەوە یەکگرتووەکان\nبە پێی هەواڵەکانی گەیشتوو لە رۆژئاوایی کوردستان، گروپە چەکدارەکان لە ڕۆژى ٢٦ى شوباتى ٢٠١٦ەوە هێرشەکانیان بۆ سەر گەڕەکی کوردنشینى شێخ مەقسود لە باکووری حەلەب دەسپێکردووە لە ڕۆژى ٥ى نیسانى ٢٠١٦ەوە هێرشەکانیان بۆ سەر ئەو گەڕەکە چڕکردووەتەوە.\nماڵپەری راگەیاندن و تلوێزیۆنی NRT لە گوزارشێکدا باسی رەوشی رۆژئاوا و گەرەکی شیخ مەقسود دەکات و دەنووسێت: گروپە چەکدارەکانى کەتیبەى سوڵتان موراد، ئەحرار شام، فیرقەى ١٦، کەتیبەى فاتیح، گروپى فەستەقیم کەما ئەمرەت، کەتیبەى ١٣هەم، فیرقەى شەمالییە، کەتیبەى نوردەین زەنکى، بە هاوبەشى هێرشیان لە دژى گەڕەکى شێخ مەقسودى شارى حەڵەب دەستپێکردووە.\nهێرشى ئەو گروپانە بۆ سەر گەڕەکى شێخ مەقسود لە کاتێکدایە لە ڕۆژى ٢٦ى شوباتى ٢٠١٦ەوە ئاگربەست لە نێوان گروپە چەکدارە ئۆپۆزسیۆنەکان و حکومەتى بەشار ئەسەد ڕاگەیاندراوە و ئەو گروپانە و سوپاى ئەسەد هێرشەکانیان بۆ سەر یەکتر بە ڕێژەیەکى بەرچاو کەمکردووەتەوە، بەڵام هێرشى ئەو گروپە چەکدارانە بۆ سەر گەڕەکى کوردنشینى شێخ مەقسود کە لە کۆنترۆڵى یەپەگەدایە بەردەوامیى هەیە. ئەوەش زیانێکى بەرچاوى بە هاووڵاتیانی نیشتەجێی گەڕەکى شێخ مەقسود گەیاندووە.\nڕۆژى ٨ى نیسانى ٢٠١٦ ڕێکخراوى مافى مرۆڤى سوریا ڕایەگەیاندبوو، گروپى چەکدارى جەیشى ئیسلام چەکى کیمیایى و قەدەغەکراوی لە دژى هاووڵاتییانى گەڕەکى شێخ مەقسود بەکارهێناوە.\nهەروەها دوێنێ ٩ى نیسانى ٢٠١٦ ڕێکخراوى مانگى سوورى کورد لە حەڵەب ڕایگەیاند، لە ئەنجامى هێرشى ئەو گروپە چەکدارانەوە، کە چەکى کیمیایى و قەدەغەکراویان بەکارهێناوە، ١٠٠ هاووڵاتیى کورد لە گەڕەکى شێخ مەقسود شەهیدبوون و ٦٥٠ هاووڵاتیى تریش بریندار بوون.\nگەڕەکەکانی شێخ مەقسود و ئەشرەفیە دەکەونە باکوورى شارى حەڵەب و زۆربەى هەرە زۆرى دانیشتوانى ئەو دوو گەڕەکە کوردن. لە ساڵى ٢٠١١ و لە دواى شۆڕشى گەلان لە سوریا، ئەو دوو گەڕەکە لەلایەن هێزەکانى یەپەگە و یەپەژەوە کۆنترۆڵکراون.\nلە دەرووبەرى ئەو دوو گەڕەکە ژمارەیەک ناوچە و گوندى کوردنشین بوونیان هەیە و دەگەنەوە بە کانتۆنى عفرین. بەشێک لەو ناوچە کوردنشینانە لە ئێستادا لە دەست گروپە چەکدارەکان و بە تایبەت گروپى چەکدارى بەرەى نوسرەدان و چەکدارەکانى بەرەى نوسرە و گروپەکانى دیکە هەوڵ دەدەن ڕێگرى بکەن لەوەی کە کورد بتوانێت باکوورى شارى حەڵەب و کانتۆنى عفرین بە یەکەوە ببەستێتەوە.\nکۆمەڵەی مافی مرۆڤی کوردستان بە لەبەر چاوگرتنی وەزعیەتی ناوچەی شێخ مەقسود و بەلەبەر چاوگرتنی ئەرک و بەرپرسیار بوونی نەتەوە یەکگرتووەکان، داوا لەو ناوەندە گشتیه دەکات، لێکۆڵینەوە لە رووداوەکانی شێخ مەقسود بکات و دەری خات کە ئەو گرووپە تێرۆریستیانە چۆن دەستیان گەیشتۆتە چەکی شیمیایی و لایەنگەلی بەشدار و تاوانبار دادگایی بکات، هەروەها ڕێگری بکات لە گێشتنی چەک و تەقەمەنی بۆ ئەو گرووپە تێرۆریستیانە.\nهەروەها داوا دەکات، نەتەوە یەکگرتووەکان، وڵاتانی بەدار لە ئیتلافی دژبە داعش، یارمەتی دەری هێزەکانی پاراسەنی گەل (YPG)و هێزەکانی پاراستنی ژن (YPJ) بن.\n← Previous كۆشتنی وه‌رزێڕێكی كورد له لایه‌ن هێزه‌كانی به‌سیج\nکچێکی تەمەن ۱۷ ساڵان لە لایەن براکەیەوە کووژرا Next →\nکوژرانی کۆڵبەرێکی کورد لەنەوسوود\nکاوە حەکیمی بانگھێشتی ئیدارەی ئیتلاعات کرا\nفەڕەنسا: ساکنە جانسژ، فیدان دۆغان، لەیلا سویلەمەز لە لایەن ئەردوغان و حکومەتی تورکیاوە تیرۆر کراون\nبڕی ۲۷۰ هێکتار لە مەزرا کشتوکاڵیەکانی سەرپێڵ زەهاو ئاگری تێبەر بوو\nجینایەت و کارەساتی کلتووری لەمەهاباد\nورمێ/ کۆماری ئیسلامی ئێران لاوێکی لەسێدارە دا


کوردە یارسانییەکانی کرماشان لە دژی داعش خۆپیشاندانیان کرد | یاریکورد یاهەق\nکوردە یارسانییەکانی کرماشان لە دژی داعش خۆپیشاندانیان کرد\nPosted by Admin | aug 19, 2014 | کوردی | 0 |\nیارسانه‌كانی كرماشانی ڕۆژهه‌لاَتی كوردستان دژی هه‌ڕه‌شه‌كانی داعش به‌رامبه‌ر كوردستانی باشور و كوردانی ئێزدی گردبوونه‌وه‌یه‌كیان له‌ناوه‌ڕاستی ئه‌و شاره ئه‌نجامدا و به دروشمی، «كێ ئه‌ڵێ كورد مردووه كورد زیندووه كورد زیندووه» تا مه‌یدانی ئیمام عه‌تایی به‌ڕێكه‌وتن.\nسه‌ڵاح جه‌عفه‌ری یارسان، به‌شداربوویه‌كی خۆپیشاندانه‌كه خه‌ندانی راگه‌یاند، » گردبوونه‌وه‌كه‌یان دژی ره‌فتاره دزێوه‌كانی داعشه و به هه‌موو شێوه‌یه‌ك هێرش بۆسه‌ر كوردانی باشوری كوردستان و ئێزدیه‌كانی شنگال ئیدانه‌ده‌كه‌ن»، وتیشی: ئاماده‌ی هه‌رجۆره پاڵپشتی هاریكارییه‌كین له‌كاتی پێویستدا .\nسه‌ڵاح یارسانی ئاماژه‌ی به‌وه‌شكرد، «گروپی تیرۆریستیی داعش و كرده‌وه‌كانی به‌توندی ڕسوا و محكوم ده‌كه‌ین و داواكارین كوردانی هه‌رچوار پارچه‌ی كوردستان یه‌كگرتوو بن و به گژ تیرۆریست و دوژمنانی كورددا بچنه‌وه».\nسه‌ڵاح یارسانی وتی: كورد له‌هه‌ر شوێنێك بێت هه‌ر كورده و كوردان كوردستانی باشور به دڵی پارچه‌كانی تر ده‌زانن بۆیه هه‌مووان پاڵپشتی باشور ده‌كه‌ن.\nئاینی یارسانی له سه‌ده‌ی حه‌وتی كۆچی له‌سه‌ر ده‌ستی سولتان ئیسحاق دروستكراوه په‌یڕه‌وانی ئه‌م ئاینه له‌هه‌رشوێنێك بن ئاینی خۆیان پیاده‌ده‌كه‌ن و نه‌وه له‌دوای نه‌وه ده‌یهێڵنه‌وه زۆربه‌شیان نیشته‌جێی باشور و رۆژهه‌لاَتی كوردستانن له ناوچه‌ی خانه‌قین و كرماشان، كاكه‌ییه‌كانی باشوری كوردستانیش به‌شێكن له هه‌ڵگرانی ئاینی یارسانی.\nژمارەی بینین 568\nPreviousعەلی قەنبەری کەسایەتی دیار و دڵسوزی ناوچەی کرماشان وازی لە کومەڵە هێنا\nNextژیانی كاكه‌یییه‌كانی داقووق له به‌رده‌م هه‌ڕه‌شه‌دایه


عه‌بادى ژ جێبه‌جێكرنا ده‌ستۆرێ عیراقێ دره‌ڤیت - وارمیدیا\nعه‌بادى ژ جێبه‌جێكرنا ده‌ستۆرێ عیراقێ دره‌ڤیت\nمێژوویا به‌لاڤكرنێ: 2018/02/07 - 6:06 م\nبزاڤێن سه‌رۆكێ حكومه‌تا هه‌رێما كوردستانێ نێچیرڤان بارزانى بۆ چاره‌سه‌ركرنا كێشه‌یێن دناڤبه‌را هه‌ولێرێ و به‌غدا به‌رده‌وامن و هه‌موو بزاڤێن بارزانى د ئاشتیانه‌نه و هه‌رده‌م ئاماده‌ییا حكومه‌تا هه‌رێما كوردستانێ بۆ چاره‌سه‌ركرنا هه‌موو پرسگرێگان ب رێكا ده‌ستۆرێ عیراقێ راگه‌هاندییه و حه‌یده‌ر عه‌بادى سه‌رۆكوه‌زیرێن حكومه‌تا عیراقێ به‌رده‌وام ژ جێبه‌جێكرنا ده‌ستۆرێ عیراقێ دره‌ڤیت و دڤێت ببیته رویڤیێ سیاسه‌تێ.\nلڤێره یا گرنگه بزانین كو حه‌یده‌ر عه‌بادى یێ به‌رده‌وامه ل سه‌ر دژایه‌تیكرنا هه‌رێما كوردستانێ و تا نوكه چ سۆزێن خوه بجهـ نه‌ئیناینه و چ نه‌مایه دێ روویێ راسته‌ڤینه‌یێ عه‌بادى بۆ هه‌موو كوردان دیاربیت و چه‌ندین ئه‌ندام په‌رله‌مانێن كوردستانێ دیاركرییه كو عه‌بادى چ داواكاریێن كوردان د پرۆژه‌یا بۆدجه‌یا عیراقێ دا جێبه‌جێناكه‌ت و چ به‌رسڤێن عه‌بادى ده‌رباره‌یى مافێن كوردان د دباش نه‌بوون.\nعه‌بادى هوسان هزردكه‌ت كو رویڤیێ سیاسه‌تێ یه، به‌س نزانیت سه‌رده‌مێ وێ سیاسه‌تێ ژى یێ ب سه‌رڤه‌چووى و ئێدى نه‌شیت ملله‌ته‌كى ب لژنێن هوربینیكرنێ ڤه مژیل بكه‌ت ئه‌و باش دزانیت كو عیراق مه‌زنترین وه‌لاته دكرنا گه‌نده‌لیێ دا و ژنوى لژنان پێك دئینیت بۆ پێداچوونێ دلیستا موچێن فه‌رمانبه‌رێن هه‌رێما كوردستانێ دا ئه‌رێ به‌رعاقله عیراقه‌كا درۆشمێ وێ گه‌نده‌لى بیت و داخازا چاكسازییان ژ حكومه‌تا هه‌رێما كوردستانێ بكه‌ت ئه‌رێ كارێ سه‌ره‌كی یێ عه‌بادى نه‌ئه‌وه لژنان پێك بینیت بۆ دیڤچوونا سه‌دان ملیاردولارێن چووین بۆ ده‌رڤه‌ى وه‌لاتى، باش یا دیاره كو ئه‌ڤ لژنه‌یێن هاتینه پێكئینان ب ناڤێ لژنێن هویربینكرنێ و هونه‌رى ب تنێ بۆ ده‌م كوشتنێ یه و مژیلكرنا وه‌لاتیێن هه‌رێما كوردستانێ.\nوه‌كى یا دیار عه‌بادى گه‌له‌ك داخوازیێن سونه‌یان جێبه‌جێكرن بۆ هندێ بشێت پرۆژه‌یا بودجه‌یا عیراقێ ده‌رباز بكه‌ت و د رۆژێن بهێت دا ئه‌ڤ چه‌نده دێ رووده‌ت، به‌س لڤێره یا گرنگه هه‌موو فراكسیۆنێن كوردى ل به‌غدا ئێك ده‌نگ بن و بایكوتا كومبۆنێن په‌رله‌مانێ عیراقێ بكه‌ن.\nهه‌روه‌سا د چه‌ند رۆژێن بهێتدا دێ سه‌رۆكێ حكومه‌تا هه‌رێما كوردستانێ سه‌ره‌دانا به‌غدا كه‌ت و ئه‌ڤه دێ بیته سه‌ره‌دانا دووێ یا نێچیرڤان بارزانى پشتى ریفراندۆمێ بۆ به‌غدا و ئه‌ڤ سه‌ره‌دانه دێ بۆ چه‌ندین پرسێن گرنگ بیت وه‌كى كێشه‌یا په‌ترۆلا هه‌رێما كوردستانێ و مووچێن فه‌رمانبه‌رێن هه‌رێمێ و ڤه‌كرنا فرۆكه‌خانه‌یێن هه‌رێمێ و چه‌ندین پرسێن دیتر، و ئه‌گه‌ر ئه‌مریكا و ئیران و ئه‌ورۆپا گڤاشتنێن زێده‌تر ل عه‌بادى نه‌كه‌ن ئه‌و ب چ ره‌نگان ده‌ستورێ عیراقێ جێبه‌حێناكه‌ت، ژ به‌ركو ئه‌و باش دزانیت جێبه‌جێكرنا ده‌ستۆرى د به‌رژه‌وه‌ندییا كوردان دایه و عه‌بادى ب چ ره‌نگان لگه‌ل دانا مافێن كوردان نینه.\nل دوماهیكێ یا گرنگه وه‌لاتیێن هه‌رێمێ باوه‌ر ژ گوتنێن عه‌بادى نه‌كه‌ن و ئێك ده‌نگییا خوه ب پارێزن به‌رامبه‌رى هه‌ر بزاڤه‌كا عه‌بادى بۆ بێهێزكرنا قه‌واره‌یێ هه‌رێمێ و پشته‌ڤانیا بزاڤێن دبلوماسێن سه‌رۆكێ حكومه‌تێ نێچیرڤان بارزانى بكه‌ن، ژ بویى چاره‌سه‌ركرنا هه‌موو كێشه و ئاریشێن دناڤبه‌را به‌غدا و هه‌ولێرێ دا ب رێكا ده‌ستۆرێ عیراقێ.


👁 Этот пункт был просмотрен раз 80,480\n📅 21-01-2005 Даты и события\n👁 Этот пункт был просмотрен раз 5,465\n- دۆزینەوەی تەرمی نەقیب فەهمی مەحمود خالید لە کەرک [ Больше... 👁] ✖ ✖ ✖ 0 0 ✔ 94% ✍ H.B. 30-8-2010 11:21:44\n👫 بەختیار سوار شێروانی биография\n📅 Добавлен Aug 31 2014 12:03PM\n👁 Этот пункт был просмотрен раз 6,163\nرۆژی 31-08-1996 لەلایەن پارتییەوە بێسەروشوێنکرا. [ Больше... 👁] ✖ ✖ 0 0 ✔ 80% ✍ H.B. 31-8-2014 12:03:32\n📷 پێشمەرگەکانی پارتی، دەبابە و سەربازانی بەعس لە هەولێر Изображение и описание\n📅 Добавлен Aug 31 2018 2:00PM\n31-08-1996ی هەولێر. [ Больше... 👁] ✖ ✖ 0 1 ✔ 82% ✍ S.E. 31-8-2018 14:00:09\n👁 Этот пункт был просмотрен раз 1,871\n📖 دابەشبوونی سەرۆک جاشی فەوجە سووکەکان و مەفرەزە تایبەتییەکانی سەدام بەسەر پارتە کوردستانییەکان – دا Статьи\n📅 Добавлен Apr 14 2012 5:49PM\n👁 Этот пункт был просмотрен раз 21,019\nئامادەکردنی: دەرسیم دیبەگەیی بەگوێرەی زانیارییەکا [ Больше... 👁] ✖ ✖ ✖ 0 0 ✔ 62% ✍ H.B. 14-4-2012 17:49:42\n📷 دەبابە و سەربازەکانی سەدام لە هەولێر 31-08-1966 Изображение и описание\n📅 Добавлен Aug 31 2018 1:53PM\n... [ Больше... 👁] ✖ ✖ 0 1 ✔ 80% ✍ S.E. 31-8-2018 13:53:31\n👁 Этот пункт был просмотрен раз 2,353\n✌ سەنگەر عەباس عومەر мученики\n(ی. ن. ک)، دیبەگە/ چل هەوێزە، لە ڕۆژی (31-08-1996) [ Больше... 👁] ✖ ✖ ✖ 0 0 ✔ 80% ✍ H.B. 5-10-2014 10:14:58\n✌ عەلی عەزیز حوسێن عەبدوڵڵا ناسراو بە عەلی دیبەگە мученики\n(فەرماندەی پێشمەرگەی ی. ن. ک)، دیبەگە/ 1957، لە ڕێ [ Больше... 👁] ✖ ✖ 0 0 ✔ 90% ✍ H.B. 5-10-2014 10:14:58


ترس لە خۆپیشاندانەکانی عێراق |\nHome بیروڕا ترس لە خۆپیشاندانەکانی عێراق\nڕۆژ بە ڕۆژ خۆپیشاندانەکانی عێراق پەرە دەسەنێت و سەقفی داواکارییەکان بەرز دەبێتەوە، خۆپیشاندانەکانی ئەم جارە جیاوازە لەگەڵ خۆپیشاندانەکانی ساڵانی پێشوو، چونکە ئەوە جاری یەکەم نییە شەقامی عێراقی دەجوڵێت و پەیام دەداتە دەسەڵاتداران کە بە ئاڕاستەی ئەو حکومڕانییەی بە درێژایی حەڤدە ساڵی ڕابردوو کردوویانە بووەستێت و گوێ بۆ دەنگی شەقام بگرێت، هەرچەندە عێراق خاوەنی دەستوورێکە و لە دەستوورەکەدا بە وڵاتێکی دیموکراسی خۆی ناوزەد کردووە. بەم پێیەش بێت دەبێت گەل سەروەر و خاوەن بڕیاری یەکەم بێت لە دانان و لابردنی دەسەڵاتداران و دەسەڵاتی یەکەم بێت، بەڵام لەم وڵاتەدا دەسەڵاتداران تەنها ئەوەندە گەلیان دەوێت هەتاوەکو چوار ساڵ جارێک هەڵیان دەبژێرێت و دەیانخاتەوە سەر کورسیی دەسەڵات، لە دوای ئەوە بە هەمان ڕیتمی سیاسی دەڕۆن. ئەویش گەندەڵییەکی فراوان و بێ سنوور و هەڵلوشینی سەروەت و سامانی گەل و ئاوڕنەدانەوەیە بە لای گوزەران و ژیانی هاووڵاتییان و خەرجکردنی دەیان ملیۆن دۆلارە تەنانەت بۆ وڵاتانی دراوسێش. بە پێی لێدوانی پەرلەمانتارێکی عێراقی لە ساڵی ٢٠١٢ هەتا ئێستا نزیکەی ٢٢٠ ملیار دۆلار دراوە بە ڕژێمەکەی ئەسەد لە سوریا هەتا ڕێگە لە کەوتنی بگیرێت، ئەمە سەرەڕای ئەوەی لە ناوخۆشدا لە دوای ساڵی ٢٠٠٣ هەتا ئێستا ٤٥٠ ملیار دۆلاری عێراق بە هەدەر دراوە، ئاستی بێکاری ڕێژەکەی ٤٠٪ و هەڵئاوسانیش زیاترە لە ٢٥٪، لەم بارودۆخە ناهەموارەدا گەلانی عێراق بە تایبەتی لە شارەکانی ناوەڕاست و باشوور ڕژاونەتە سەر شەقام و سەرەڕای داواکاریی چاکسازی، داوای ڕۆیشتنی دەسەڵات و پارتە سیاسییەکان دەکەن بە گشتی، ئەمجارەیان پارتە دەسەڵاتدارەکان ترسێکی گەورە دایگرتوون، چونکە دەزانن هێج کارتێک بە دەستیانەوە نەماوە، سەرۆکوەزیران هاتە سەر خەت و بڕیاری کۆمەڵێک چاکسازیی دا، بەڵام شەقام متمانەی پێ نەکرد و سوربوون لەسەر داواکانیان، هێزە ئەمنییەکان و میلیشیاکان تووندوتیژییەکی زۆریان بە کار هێنا و هەتا ئێستا نزیکەی ٢٥٠ هاووڵاتی کوژراون و ٦٠٠٠ی دیکەش بریندارن، پەرلەمان ناتوانێ کۆ ببێتەوە و نازانێ چی بە خۆپیشاندەران بڵێت، هەرچەند لە سەرەتاوە هادی عامری و سەدر ویستیان فشار لە عادل عەبدولمەهدی بکەن و دەست لە کار بکێشێتەوە، تەنانەت سەدر داوای هەڵبژاردنی پێشوەختی دەکرد و دەیوت ئەم دۆخە ئەگەر وا بڕوات وەک سوریا و یەمەنی لێ دێت.\nبەڵام پاش کۆبوونەوەی هەردوو لایەنەکە لەگەڵ قاسم سولێمانی، هەردووکیان لە داواکارییەکانیان پەشیمان بوونەوە و لە ئێستادا کەسیان پشتیوانی لە هەڵوەشاندنەوەی حکومەت و پەرلەمان ناکەن، چونکە لەم دۆخەدا کە بارەگای هەموو پارتە سیاسییەکان سوتێنراوە و چەندان جار هێرش کراوەتە سەر قونسوڵگەریی ئێران، دۆخەکە مەترسیدار دەبێت ئەگەر هەڵبژاردنی پێشوەخت بکرێت، لەوە دەترسن کە هێزگەلێکی نوێ بێنە پێشەوە ئەم هێزە تەقلیدییانە تێپەڕێنێت و بە تەواوی لە دەسەڵات دوور بخرێنەوە.\nلە هەرێمی کوردستانیشدا بە ئاڕاستەیەکی تر هەست بە ترس دەکرێت لە بەردەوام بوونی خۆپیشاندانەکانی عێراق و ئەو درووشمانەی کە بەرزیان کردووەتەوە، بە تایبەت لە ئەگەری هەڵوەشاندنەوەی حکومەت و پەرلەمان و ئەو داواکارییانەش کە هەیە بۆ هەموارکردنەوە یان هەڵوەشاندنەوەی دەستوور، بەشێک لەم ترسە لەوەوە سەرچاوە دەگرێت کە لەبەر ئەوەی پارتە دەسەڵاتدارەکانی عێراق ناتوانن چاکسازی بکەن و وەڵامی خۆپیشاندەران بدەنەوە، دەیانەوێت ئاڕاستەی داواکاریی خۆپیشاندەران بگۆڕن و دواجار بە قازانجی خۆیان کۆتایی پێ بێت، واتە هەموو خراپیی بارودۆخەکە بگەڕێننەوە بۆ شێوازی سیستمی حکومڕانی و ماددەکانی دەستوور، هێزە کوردییەکان دەزانن کە ئەو مافە دەستوورییانەی بۆ کورد بە دەست هاتوون لە بارودۆخێکی تایبەتیدا بووە و بە شێوەی تەوافوق بووە، بەڵام ئەگەر لە ئێستادا ئەم ماددانە هەموار بکرێنەوە و لە پەرلەمانەوە دەنگی لەسەر بدرێت، ئەوا زۆر سەختە کە ئەم پێکهاتەی ئێستای پەرلەمان دەنگی لەسەر بدات، یان ئەگەر ئەم دەستوورە هەموارکراوە بخرێتە بەردەم ڕای گشتی، ترسێک هەیە لەوەی کە دوو لەسەر سێی سێ پارێزگاکە دەنگی بۆ نەدەن، لە لایەکی تریشەوە ئەگەر کۆمیسیۆنی باڵای هەڵبژاردنەکان بگۆڕێت بۆ هەڵبژاردنی داهاتوو، نەتەوەیەکگرتووەکان سەرپەرشتیی هەڵبژاردنەکان بکات و ڕێگە لە تەزویر بگرێت، ئەوکاتەش زۆرێك له‌و پارته سیاسییانه‌ی كه تۆمه‌تباران به ته‌زویر دەکەونە بەردەم مەترسی و ئەگەری دابەزینی دەنگەکانیان زۆرە.\nجیا له‌وه گرنگه دەسەڵاتدارانی هه‌رێم ئەگەر بیانەوێت زەمانەتی پاراستنی قەوارەی سیاسیی هەرێم و مافە دەستوورییەکان بکەن پێویستە لەسەریان شه‌قامی کوردی کە ئێستا توڕەیە لێیان ئاشتی بکەنەوە و بە ئاڕاستەی چاکسازی هەنگاو بنێن و شکۆ و ڕێز بگێڕنەوە بۆ پەرلەمان و دامەزراوەکانی حکومەت و هەوڵی کەمکردنەوەی ئاستی بێکاری لە ناو گەنجاندا بدەن و خزمەتگوزارییەکان زیاتر بکەن، چونکە تەنها زەمانەتی پاراستن و مانەوەی مافە دەستوورییەکانی کورد هاووڵاتییانی کوردستان خۆیانن و دەبێت دەسەڵاتی کوردی بە دەم خواست و داواکانیانەوە بچێت.\nنوری مالیكی كاندیده بۆ پۆستی حاكمى سه‌ربازیى موسڵ


حكومەتی عیراق لە بارەی ناردنی 200 ملیارەكە ی ئەم مانگە بڕیاریدا - تۆڕی میدیایی خەڵک\nحكومەتی عیراق بڕیاری ناردنی 200 ملیار دینارەكەی ئەم مانگەی فەرمانبەرانی هەرێمی كوردستانیدا.\nفارس عیسا، نوێنەری حكومەتی هەرێمی كوردستان لە بەغدا رایگەیاند: “دوێنێ چوارشەممە ئەنجومەنی وەزیرانی عیراق لەكۆبوونەوەی خۆیدا رەزامەندیی لەسەر رەوانەكردنی 200 ملیار دیناری دیكەی بۆ هەرێمی كوردستان دەربڕیوە”.\nئاماژەی بە ئەوەشكردووە، “رێكارە كارگێڕییەكان تەواو بكرێت، پارەكە هاوشێوەی دوو مانگی پێشووتر دەنێردرێت، كە پێدەچێت هەفتەی داهاتوو بنێردرێت”.\nلەماوەی رابردوودا، هەولێر و بەغدا رێككەوتن لەسەرئەوەی بەغدا مانگانە وەك پێشینە بڕی 200 ملیار دینار رەوانەی هەرێمی كوردستان بكات.


ئازادی ڕۆژنامەوانی لە کوردستان بەرەو نەمان دەچێت\nهیوا جەوهەر عومەر\nSaturday, 01.30.2021, 3:24\nئازادیی ڕۆژنامەوانی یان ئازادیی ڕاگەیاندن بنچینەی پەیوەندیکردن و ڕادەبڕینە بەشێوازی ڕاگەیاندنی جۆراوجۆر، بە چاپکراو و ڕاگەیاندی ئەلکترۆنی بە تایبەتی بەرھەمی چاپکراو، دەبێت مامەڵەی ئازاد وەک ماف تەماشا بکرێت. جۆرە ئازادییەکی وەھا مانای ئەوەیە کە دەست تێوەردان ناکرێت لەلایەن هێزە سیاسیە کانی ناوخۆی وڵات یان وڵاتانی سنووربەزێن، دەکرێت بپارێزرێت بەپێی دەستوور یان یاساکانی تر.\nھەر حکومەتێک پۆلێنی دەکات کە چی گشتییە یان چی ڕێگەنادرێت ئاشکرا بکرێت بۆ خەڵکی. ئەو شتانەی دەوڵەت دەیپارێزێت لەخستنەڕوو لەبەر دوو ھۆکارە،\n1- ناساندنی زانیاریەکە وەک ھەستیار،\n2- نھێنی یان شاراوە، یان پەیوەستی زانیارییەکە بە پاراستنی بەرژەوەندی نەتەوەیی.\nزۆرێک لە حکومەتەکان بەھەمان شێوە یاسا یان ئازادیی یاسادانانی زانیاری بەکاردێنن بۆ دیاریکردنی چوارچێوەی بەرژەوەندی نەتەوەیی.\nپێناسەی ئازادیی ڕۆژنامەوانیی بریتییە لە بنیاتنانی ئازادییەک لە رێی نەبوونی دەست تێوەردان لەلایەن دامەزراوە دەرەکییەکانەوە، وەک حکومەت یان ڕێکخراوی ئایینی، نەک مافی نووسەران بۆ چاپکردنی کارەکانیان لەلایەن کەسانی ترەوەبێت .\nسەنتەری میترۆ بۆ داکۆکی کردن لە مافی ڕۆژنامەنووسان لە مەڕاسیمێکدا ئاماری ساڵی ٢٠٢٠ی توندوتیژی و پێشێلکردنی مافی ڕۆژنامەنووسان بە ئامادەبوونی سەرۆکی پەرلەمانی بڵاو کردەوە، لە راپۆرتەکەدا ئاماژە بەوە کرابوو کە ٣٨٥ پێشێلکاری بەرامبەر ٢٩١ ڕۆژنامەنووس و دەزگای ڕاگەیاندن لە هەرێمی کوردستان ئەنجام دراوە.\nڕێواز فایەق سەرۆکی پەرلەمانی کوردستان پەیامی خۆی سەبارەت بە پێشێلکردنی مافی ڕۆژنامەنووسان ڕاگەیاند و وتی: بوونی ئەو ئامارانە کە ئاماژەیان پێکرد دەلالەتێکی مەترسیداری پاشەکشەی ئازادی ڕادەڕبڕینە بە گشتی و ئازادی ڕاگەیاندنە بە تایبەتی.\nبەرزبوونەوەی ڕێژەی پێشێلكارییەكان بەرامبەر ڕۆژنامەنووسان لەهەرێمی كوردستاندا، ئازادی ڕادەربڕین و پڕۆسەی دیموكراسی بوون بەرەو ئایندەیەكی ترسناك دەبات، سەرباری ئەوەی كە ڕۆژنامەنووس لەم هەرێمەدا بەچینێكی ماف خوراو دەكرێت مەزەندە بكرێت كە نە یاساكان هاوكارن بۆ دابینكردنی مافەكانی، نە دادگاش پەنایەكە بۆ سەندنەوەی مافەكانیان، ژینگەی سیاسی و میدیایی و ململانێكان بەردەوام ڕۆژنامەنووس دەكەنە قوربانی، لەشەقامدا لێی دەدرێت، ڕێگری لێ دەكرێت، سەرچاوەكانی پێدانی زانیاریش بەردەوام بەربەستی بۆ دروست دەكەن و مەترسیدارن بۆی، كەیسەكانیشی كە دەچێتە دادگا دادپەروەرانە مامەڵەی لەگەڵ ناكرێت تاوانباران دەرباز دەبن لەبەرامبەریدا و ڕۆژانامە کارانیش دەبنە تاوانبار\nلێرەدا ئەمەوێت ئاماژە بەوەبدەم کە لە ئێستادا ئازادی ڕۆژ نامەوانی لە کوردستاندا لە خراپترین بارودۆخدایە لە هەرێمی کوردستان بەو پێیەی تەنها لە لە ساڵی ٢٠٠٨ تا ئەمڕۆ لە لایەن دەساڵات دارانی ئەم هەرێمەوە هێرشێکی بەر تەسکردنەوەی ئازدیان بەرپا کردوە بۆ نەهێشتنی دەنگی ئازادو بیڕو ڕای جیاواز بە شێوازی هەڵکوتانە سەر دامو دەزگای ڕۆژنامە نوسانو میدیا کاران وە فڕاندنو سجن کردنی ڕۆژنامە نوسان ئازاردان و توندو تیژی بەرمبەریان و دەستبەسەر داگرتنی کەرەستەی میدیاکاران وەک مایک و کامیرا و کۆمپیتەرو داتاو زانیاریەکانی کە رۆژنامە نوسان کۆیان دەکەنەوە .\nڕۆژنامەنووسێك لەسەر دەستەواژەیەك پەلكێشی دادگا دەكرێت، لەسەر دەستخستنی زانیارییەك سوكایەتی پێ دەكرێت، ئەمە ئەوەمان پێ دەڵێت، كە ژینگەو زەمینەی كوردستان بەردەوام لەتەسكبوونەوەدایە لەبەردەم كاری ڕۆژنامەنووسی و ئازادی ڕادەربڕین و ڕۆژنامەنووساندا.\nئەم هەڵمەتەی کە لە لایەن هێزە سیاسیەکانی کوردستان و پارتە دەسەڵات دارەکانی ئەم هەرێمە بەرپا بوە بێ گوێدانە مافە کانی مرۆڤ و مافی ڕادەربڕین و قبوڵکردنی دەنگی ئازاد هەموو هەوڵێکیان تەنها بۆئەوەیە کە بەتەواوی دەنگی هەوڵاتیانی ناڕەزاو ماف خوراو بێدەنگ بکەن وەهێچ کەسێک ئەو پێشێل کاریانە باسنەکات کە لەم کوردستانەدا ڕودەدات وەک هەڵکوتانە سەر میدیاکان و هەڕەشە لە ڕۆژنامە نوسان و دەستبەسەر داگرتنی گۆڤار و ئەو رۆژنامانەی کە دژ قۆرخکردنی دەسەڵات و گەندەڵی ڕاپۆرت و وتاری تیا بڵاو دەکرێتەوە، لە ئێستا دا وەک هەموو ساڵەکانی ڕابردوو بگرە خراپتریش توندو تیژیەکی زۆر دەکرێت بەرام بەر ڕۆژ نامە نوسان لە هەرێمی کوردستا کە ئەگەر ئەم دەسەڵاتە بەم شێوەیە بمێنتەوە ساڵی ٢٠٢٠ و ٢٠٢١\nدەبێتە سەرتۆپی توندو تیژی بەرام بەر بە رۆژنامە نوسانە بە جۆرێک هەڕۆژەو هیزێکی دەمامک دار هەڵدەکوتنە سەر ڕۆژنامە نوسێکی ئەم هەرێمە وەک چۆن پە ساڵی ٢٠٢٠ لە لایەن هێزە ئەمنیەکانەوە رۆژنامە نوسس هێمن مامەند دەست بەسەرکرا و بە هامان شیوە ڕۆژنامە نوس شیروان شیروانی لە زیندانەکانی پارتی گیراوە تەنانەت ڕێگەی ئەوش نەدەن کەسوکارەکەی زۆر سەردانی بکەن ،\nلە کۆتا هەڵکوتانە سەر ڕۆژنامە نوسان توندو تیژی بەرام بەر رۆژنامە نوسان پێشنیوەڕۆی ڕۆژی چوارشەمە ڕۆژی ٢٧ کانوونی دووەم رۆژنامە نوس قارەمان شوکری بە هەمان شێوە لە لایەنن هێزێکی ئەمنیەوە دەستگیر کرا .\nئەمەش ئەوەمان پێدەڵێت کە ئازادی رۆژنامەوانی لە کوردستان بەرەو نەمان دەچێت


2022-05-28 [02:55 AM]\nوەزارەتی دارایی بڕیاری دا، ئەو فەرمانبەر و لێژنانەی پێشینەی فەرمانگەکانیان لەسەرە و پاکتاویان نەکردووە، دەرماڵەکانیان رادەگیرێت و خەرج نەکرێت.\nبەپێی نووسراوێکی وەزارەتی دارایی حکوومەتی ھەرێمی کوردستان، کە رۆژی ١١ی٥ی٢٠٢٢ دەرچووە و کۆپییەکی دەست (ئاژانسی ھەواڵی زاگرۆس) کەوتووە و بۆ وەزارەتەکان نێردراوە، ھۆشداری بە ھەندێک لە فەرمانبەران دراوە.\nبەپێی نووسراوەکە، کە گشتاندنی داراییە و تایبەتە بە پێشینە وەستاوەکان و جەخت کراوەتەوە بۆ پێشینە وەستاوەکان، کە پێشینەی جۆراوجۆر و بەردەوام دەگرێتەوە و ھی ساڵانی پێشووە و تاوەکوو ئێستا یەکلا نەکراونەتەوە، دەبێت یەکلایی بکرێنەوە، ئەگەرنا دەرماڵەی فەرمانبەرەکان رادەگیرێت.\nلە دقی نووسراوەکەدا ھاتووە "پێشینە وەستاوەکان، کە پێشینەی جۆراوجۆر و بەردەوام دەگرێتەوە و ھی ساڵانی پێشووە و یەکلا نەکراونەتەوە، کە لە ئەستۆی فەرمانبەر یاخود لێژنەکانن و ماوەی یاساییان بەسەردا چووە و لە حاڵەتی دواکەوتن و یەکلانەکردنەوەیان لە ماوەی دیاریکراودا، یاخود ژمێرەی کۆتایی، ئەوا دەبێت سەرجەم دەرماڵەی ئەو فەرمانبەرانە خەرج رابگیرێت و خەرج نەکرێت".\nئاماژە بەوەش کراوە، دەرماڵەی ئەو فەرمانبەرانەی لە لێژنەی پێشینەکانن، یان پێشینەکانیان لە ئەستۆدایە، رابگیرێت و بکرێتە بارمتە، تاوەکوو ئەو کاتەی پێشینەکان پاکتاو دەکرێن، ھاتووە "بەرپرسی ژمێریاری و سەرۆکی فەرمانگەکە بەرپرسیار دەبن لەسەر ئەو بابەتە و یەکلانەکردنەوەی پێشینەکان".\nتەحسین محەمەد، ژمێریاری یەکێک لە وەزارەتەکان رایگەیاند: "نووسراوەکەی دارایی گەیشتە دەستمان، ئەو بابەتە ئەو فەرمانبەرانە دەگرێتەوە، کە بە لێژنە پێشینەیان وەرگرتووە، بەڵام پاکتاویان نەکردووە و پسوولەکانیان تەواو نییە، بۆ نموونە، یەکێک پێشینەی جۆراوجۆری وەرگرتووە بۆ نۆژەنکرنەوەی فەرمانگەکەی، کە زۆرجار بایی ١٠٠ بۆ ١٥٠ ملیۆن دینار بووە، بەڵام تاوەکوو ئێستا یەکلایی نەکردووەتەوە و پاکتاوی نەکردووە، یان پێشینەی مانگانە و نەسرییەی وەرگرتووە و یەکلایی نەکردووەتەوە و کێشەی لە گەنجینەکانە".\nئەو ژمێریارە باسی لەوەش کرد، ئەگەر پێشینە لە کۆتایی ساڵ پاکتاو نەکرێت، یان لە ژمێرەی کۆتاییش پاکتاو نەکرێت، بە سەرپێچیی دارایی ئەژمار دەکرێت


وێنە دزەپێکراوەکانی کاتژمێری زیرەکی Samsung Galaxy Watch 3 بڵاوکرانەوە - Home4T\nالرئيسية / IFTTT / کەی ئای تی ئێن / وێنە دزەپێکراوەکانی کاتژمێری زیرەکی Samsung Galaxy Watch 3 بڵاوکرانەوە\nوێنە دزەپێکراوەکانی کاتژمێری زیرەکی Samsung Galaxy Watch 3 ـی ڕانەگەیاندراوی سامسۆنگ بڵاوکرانەوە و ئێستا دەزانین کە شێوەی کاتژمێرە زیرەکەکە چۆن دەبێت.\nپێگەی MySmartPrice ژمارەیەک وێنەی کاتژمێری زیرەکی Samsung Galaxy Watch 3 ـی لە ماڵپەڕی NRRA ـی کۆری دەست کەوتووە و دەردەکەوێت کە کاتژمێرە زیرەکەکە خاوەن چوارچێوەی فیزیایی خولاوە و دوو دوگمە لە لای ڕاستەوە دەبێت. وێنەکان دوو مۆدێل لە کاتژمێرە زیرەکەکە لەخۆ دەگرن، کە قەبارەیان 41 میلیمەتر (1.2 ئینج) و 45 میلیمەتر (1.4 ئینج) دەبن.\nچاوەڕوان دەکرێت کاتژمێری زیرەکی Galaxy Watch 3 خاوەن بەرگی ستیلی بێخەوش و GPS و بڕوانامەی 5ATM بۆ بەرگری لە بەرانبەر ئاو و تۆز بۆ قوڵی 50 مەتر و بۆ 10 خولەک ببێت، هەروەها لەگەڵ ڕامی 1 گێگابایت و بیرگەی ناوەکی 8 گێگابایت و پاتری 247 یان 340 ملی ئەمپێری و هەستەوەری ترپەی دڵ و پەستانی خوێن و ECG ببێت.\nپێشبینی دەکرێت سامسۆنگ ئەم کاتژمێرە زیرەکە لەگەڵ زنجیرە مۆبایلی Galaxy Note 20 لە مانگی ئابی ئەمساڵدا ڕابگەیەنێت.\nfrom کەی ئای تی ئێن https://ift.tt/316koa7


ئه‌وان له ئاكامی بێده‌نگی دنیاو چاو نوقاندنی بایدن و هاوجۆره‌كانی خه‌ریكی سوتاندن و بڕینه‌وه‌ی داری چیاكانی ئێمه‌ن، بێئه‌وه‌ی یه‌ك سه‌ركرده‌ی باشوری كوردستان نقه‌ی لێوه بێت، ئه‌وان له داره‌كانی ئێمه، له گه‌ڵای داره‌كانی ئێمه، له سروشتی ئێمه، له ده‌نگی مه‌ل و باڵنده‌كانی ئێمه له خوڕه‌ی كانیاوه‌كانی ئێمه ده‌ترسن، ئه‌وان هه‌موو دارو به‌ردێكیان لێبوه‌به گه‌ریلاو زاره تره‌ك بوونه، پارێزه‌رانی ژینگه‌و رێكخراوه‌كانی دارو دره‌ختی دنیاش به‌شێكن له پرۆسه‌ی به سوتماك كردنی كوردستان، ته‌نانه‌ت ئه‌ومه‌لایانه‌ش ده‌نگیان لێوه نایه‌ت كه ده‌زانن له‌و چیاو چۆڵانه دارو ئاژه‌ڵ و په‌له‌وه‌ره‌كانیش ده‌بنه قوربانی.\nله كورته نامه‌یه‌كدا بۆ هاوڕێیه‌كی ده‌ڵێت "به وشكانیدا ده‌ڕۆم و ترسی نیه" هه‌روه‌ها ده‌ڵێت "تۆ دڵی دایكم بده‌ره‌وه" ئه‌و له بری ئه‌وه‌ی بگاته كه‌ناری ئارام، ته‌رمه‌كه‌ی گه‌ڕێنرایه‌وه بۆ سه‌یدسادق، ئه‌وه سه‌ری چه‌نده‌مین جاره كوڕه جوانه‌كانی ئێمه ته‌رمه‌كانیان ده‌هێنرێته‌وه بۆ نیشتمان، بێئه‌وه‌ی سه‌رانی نیشتمان تۆزقاڵێ كه‌رامه‌تیان بجوڵێت و چاره‌سه‌رێكی ئه‌و بارو دۆخه بكه‌ن، ئه‌وه چ سه‌رۆك و سه‌ردارێكه كوڕو كاڵی خۆی له نازو نیعمه‌تا بێت و كوڕی دایكانی نیشتمانه‌كه‌شی به دوای ژیانا بڕۆن و به مردوی بێنه‌وه، ئه‌رێ ئه‌و مه‌رگه‌ی هه‌ژێنیش كه‌ستان ناهه‌ژێنێ.\nسه‌نته‌ری میترۆو ره‌حمان غه‌ریب له سه‌نگه‌ری به‌رگری كردندان له ئازادی میدیا، ئه‌ركی ئه‌وانه یه‌خه‌گیری هه‌موو ئه‌و به‌رپرسانه بن كه توانای بڕیارو چاره‌سه‌ری كێشه‌یان هه‌یه، دنیا كۆتایی نایه‌ت ئه‌گه‌ر له ته‌ك سه‌رۆكی حكومه‌ت یان هه‌رێم دابنیشن، ئه‌وه گرنگه له‌وێ چی ده‌ڵێن، میدیاكار به تایبه‌ت ئه‌گه‌ر ناوه‌ندێكی بۆ داكۆكی هه‌بێت، پێویسته هه‌موو ده‌رگاكان بكاته‌وه، لای ئێمه بووه به بڤه‌و كفر ده‌نا محه‌مه‌د حه‌سه‌نێن هه‌یكه‌ل، جه‌نگیز چاندار، تۆماس فریدمان، سه‌دان و هه‌زارانی دیكه هه‌میشه له ته‌ك پیاوانی ده‌سه‌ڵاته‌وه بوون و كه‌سیش له گوڵكاڵتری پێنه‌وتن، ئه‌وانیش هه‌میشه قسه‌ی خۆیان ده‌كرد، ئه‌ركی غه‌ریبه نزیك بێت، غه‌ریب له ئازاری میدیاكاران ده‌گات.


تورکیا و لوبنان کۆبوونەوەیەکی گرنگیان ئەنجامدا | Rwmal | ڕووماڵ\nده‌ستپێك هه‌واڵی جیهانی تورکیا و لوبنان کۆبوونەوەیەکی گرنگیان ئەنجامدا\nتورکیا و لوبنان کۆبوونەوەیەکی گرنگیان ئەنجامدا\nڕووماڵ نێت- کاردۆ جمعە\nوەزیری دەرەوەی تورکیا لەگەڵ دۆستە لوبنانیەکەی کۆنگرەیەکی ڕۆژنامەوانیان ئەنجامدا و جەختیان لەسەر پەیوەندیەکانیان کردەوە بەردەوامیش بەو پەیوەندییە دۆستانەیەیان دا.\nلەکۆنگرەیەکی ڕۆژنامەوانیدا مەولود چاوش ئۆغلوی وەزیری دەرەوە تورکیا لەگەڵ جبران باسڵی وەزیری دەرەوەی لوبنان باسیان لە پەیوەندیەکانیان کرد و کۆبوونەوەیەکەشیان بە دانیشتنێکی دۆستانەی نێوان وڵاتەکانیان ناوزەند کرد.\nکۆنگرە ڕۆژنامەوانیەکەدا چاوش ئۆغڵو باسی لە پێگەی تورکیا کرد و ڕایگەیاند”(لە ناوچەکانی له خۆرهه‌ڵاتی ده‌ریای سپی) ئەگەر هەر رێككه‌وتنێك و توركیا و قوبرسی تێدا نه‌بێت، ره‌وایه‌تی نییه و بەهیچ شێوەیەک جێگەی ڕەزامەندی تورکیا و گەلەکەی نییە”.\nچاوشئۆغڵو باسی له توركیا کرد کە توانیوێتی به كه‌شتییه‌كانی وڵاتەکەی زۆرێک لە كاروباری نه‌وته‌وه له ناوچەکانی رۆژهه‌ڵاتی ده‌ریای سپی چالاكی ئه‌نجامبدات تایبەت ئەو ناوچانه‌ی كه كۆماری قوبروسی توركی مۆڵه‌تی پێداون لەبەرانبەر داكۆكیكردن له مافه‌كانی خۆی لەجێگە سنووریە ئاوییەکانی خۆی.\nلەکۆتایشدا دەربارەی پەیوەندیەکانی نێوان ئەنقەرە و بەیرووت وتیشی “ٚ لە ئێستادا پێویستمان بە پاڵپشتی وڵاتانی دراوسێیە بەتایبەت ئوردن و عێراق بۆ هاریکاری تورکیا دەربارەی گەڕاندنەوەی ئاوارە سووریەکان و دابینکردنی جێگەیەکی ئەمنی بۆیان.


به‌شێك له ئێزیدییه‌كان بۆ رێوڕه‌سمی ئایینی قه‌ده‌غه‌ی هاتوچۆ ده‌شكێنن\nدەشتی نەینەوا/ 8ی نیسانی 2020/ بەشێك لە ئێزیدییەكان كۆبونەوە و سەردانی مەزارگەی ئایینەكەیان كرد، ئەوەش لە رێوڕەسمێكدا بەناوی ته‌وافی شه‌قسێ باتێ فۆتۆ: نەجم خەتاری\nسەدان كەس لە ئێزیدییەكان بەشدارییان كرد لە رێوڕەسمێكی ئایینی، ئەوەش بەپێچەوانەی بڕیاری هەردوو حكومەتی فیدراڵ و هەرێم، كە جەختیانكردۆتەوە لە قەدەغەی هاتوچۆ و هەموو كۆبونەوە و رێوڕەسمێكی ئایینی.\nچوارشه‌ممه 8ی نیسان، له کۆمه‌ڵگای خه‌تارێ لە ده‌شتی نه‌ینه‌وا، بەشێك لە ئێزیدییەكان كۆبونەوە و سەردانی مەزارگەی ئایینەكەیان كرد، ئەوەش لە رێوڕەسمێكدا بەناوی ته‌وافی شه‌قسێ باتێ.\nخه‌واجه خودێدا، وتاربێژی ئایینی ئێزیدی كە لەو رێوڕەسمەدا بەشداربوو، بە (كەركوك ناو)ی وت "ئێمە هه‌موو ساڵێک له 8ی نیسان به ژن و پیاوەوە به‌شدارده‌بین له رێو‌ڕەسمه‌کانی ته‌وافی شه‌قسێ باتێ، به‌ڵام ئه‌مساڵ جیاواز له ساڵانی رابردوو خه‌ڵکێکی که‌متر به‌شدارییان تیادا کرد و ماوه‌ی رێوڕه‌سمه‌که ته‌نیا 15 خۆڵه‌ک بوو".\nدەشتی نەینەوا/ 8ی نیسانی 2020/ رێوڕەسمی ته‌وافی شه‌قسێ باتێ فۆتۆ: نەجم خەتاری\nئەوەش لەكاتێكدایە په‌رستگای لالش، كڵێسا و زۆرینه‌ی شوێنه ئاینییه‌كانی تر به‌ڕوی زیاره‌تكارانیاندا داخراون و نوێژی هەینیی بەكۆمەڵێش بەهەمان شێوە قەدەغەكرا. ئەوەش به ئامانجی خۆپارێزیی له ڤایرۆسی كۆرۆنا.\nهەروەها به‌پێی بڕیاری هه‌ردوو حكومه‌تی عیراق و هه‌رێمی كوردستان، كۆبونه‌وه‌ی خه‌ڵكیش له شوێنه گشتییه‌كاندا قه‌ده‌غه كراوە.\nپێشتر لوقمان سلێمان، لێپرسراوی به‌شی راگه‌یاندن له په‌رستگای لالش له شێخان به (كه‌ركوك ناو)ی وت "له 7ی ئاداره‌وه لالش و ته‌واوی شوێنه‌كانی تر داخراون، له پێناو پاراستنی ته‌ندروستی خه‌ڵك، هیچ رێوره‌سمێكی ئایینی ئه‌نجامنادرێت".\nبەڵام خه‌واجه خودێدا، وتاربێژی ئایینی ئێزیدی، لەبارەی رێوڕەسمەكەیان و قەدەغەی هاتوچۆوە، وتی "ئێمە ته‌نیا وه‌ک ئه‌رکێکی ئایینی ئه‌م ته‌وافه‌مان کرد و لەترسی كۆرۆنا رێگه‌مان نه‌دا خه‌ڵکێکی زۆر له‌نێو مه‌زارگە‌که کۆببێته‌وه". زیاتر وتی "ئاگادارین هه‌موو رێوڕه‌سمه ئایینیەكان قه‌ده‌غه‌کراون، به‌ڵام ئێمه رێنماییه‌کانمان پێشێنه‌کردوه و پێویسته هه‌موو ساڵێک ئه‌م ته‌وافه بکرێت".\nته‌نیا وه‌ک ئه‌رکێکی ئایینی ئه‌م ته‌وافه‌مان کرد\nرێوڕەسمی شه‌قسی باتێ، ماوه‌كەی رۆژێكە و دەیان وتاربێژی ئایینی ئێزیدی سەردانی مەزارگەكەیان دەكەن و وتاردەخوێنن.\nلەو رۆژەدا هەر خێزانێك ئاژەڵێك سەردەبڕێت و گۆشتەكەی بەسەر دراوسێ و كەسانی كەمەرامەتدا دابەشدەكات. کچان و کوڕانیش بۆ گه‌یشتن به ئاواته‌کانیان به‌جلوبه‌رگی تایبەتی ئێزیدی بەشداریی دەكەن.\nلالش و كڵێساكان: تكایه له ماڵه‌وه خواپه‌رستی بكه‌ن


به‌شی ژمێریاری فاكه‌لتی زانسته مرۆڤایه‌تی و كۆمه‌ڵایه‌تیه‌كان وۆركشۆپێكیان پێشكه‌ش كرد - PRESS.ROOM\nنووچەنامەکان > نووچەنامەی زانکۆی کۆیە ساڵی چوارەم > ISSUE-40 > \nبه‌شی ژمێریاری فاكه‌لتی زانسته مرۆڤایه‌تی و كۆمه‌ڵایه‌تیه‌كان وۆركشۆپێكیان پێشكه‌ش كرد\nNews #01, Issue 40, Apr 2018| Núcey #01, Jhimarey 40, Mangí 4 Sallí 2018 | نوچەی 01، ژمارەى 40 مانگی 4 ساڵی 2018\nفەکەڵتی زانستە مرۆڤایەتی وکۆمەڵایەتەکان بەشی ژمێریاری رۆژی چوارشه‌مه 11 / 4 / 2018 ، كات 3ی دوای نیوه‌رۆ ، لە ژێر ناونیشانی (بنه‌ماكانی بودجه‌و و یاسای بودجەی عێراق ) وۆركشۆپێكیان له هۆڵی فاكه‌ڵتی زانسته مرۆڤایه‌تی و كۆمه‌ڵایه‌تیه‌كان ،پێشكه‌ش كرد\nوۆرکشۆپەکە لە دوو پانێل پێکھاتبوو :-\nپانێلی یەکەم :لەلایەنمامۆستا. بڕوا ئەحمەد بەڕێوەبرا.\nلە سەرەتای وۆرکشۆپەکە ، سەرۆکی زانکۆی كۆیه ، وتەیەکی پێشکەش کرد ، دەربارەی گرنگی ئەم وۆڕکشۆپە و ئەم بابەتە ی بەرز نرخاند ، کەئەم بابەتە پەیوەنی ھەیە بە ، ژیانی ھەر تاکێک لە کۆمەڵگادا ، تا دەگاتە حکومەتی ھەر وڵاتێک .\nلە پانێڵی یەکەم :\nم.ڕێ کورد سمینارێکی پێشکەش کرد ، دەربارەی موچە ، لە وتەکانی دا ئاماژەی بەوە کرد ، کە بابەتی موچە بابەتێکی تەنھا پەیوەیست نیە بە بەشی ژمێریاری ، بەڵکو پەیوەندیشە بە بابەتی سیاسەتەوە و کەرتی کشتوکاڵی و و تەندروستی و پیشەسازی .\nونیشی ، بودچە بریتیە لە وەی کە سەرچاوەی پارەکە چۆن پەیدا دەبێت و چۆن دابەش دەکرێ و لە ھەر وڵاتێکدا دەتوانرێ بە ھۆی پێویستیەکانی کەرتان دابەش بکرێ . ھەروەھا لە سمینارێکەیدا ئاماژەی بە پێناسەی بوجە و کێشەکانی بودجە لە ھەر حکومەتێکدا .\nامۆستا سۆران کاکەڕەش\nسمینارێکی پێشکەش کرد بە ناونیشانی ( خاسیەتەکانی موازەنە و بنەماکانی موازەنە )، وە پێناسەی موازەنە چیە ،و ھەروەھا لە ھەموو کەرتەکاندا ئەبێ داھاتەکە لە راستی نزیک بێت .\nوە بوجە بۆ ھەر دەوڵەتێک زیاتر بۆ ماوەی ساڵێکە بۆ ھەموو کەرتەکان ، وە بۆ ھەر کەرتێک بوجە دادەنرێت .\nد .باسیمە فالح النعیمی\nناونیشانی سمینارەکەی بریتی بوو لە ( الالتجاھات الحدیثة الموازینە العامە )\nم.سعید محمدفاکەڵتی زانستە مرۆڤایەتی وکۆمەڵایەتەکان بەشی ژمێریاری ھەڵسا بە ئەنجامدانی ۆرکشۆپێک لە ژێر ناونیشانی (بوجە و بنەماکانی ،و یاسای بوجەی عێراق )\nۆرکشۆپەکە لە دوو پانێل پێکھاتبوو\nپانێلی یەکەم :لەلایەن م. بڕوا ئەحمەد بەڕێوەبرا.\nلە سەرەتای ۆرکشۆپەکە سەرۆکی زانکۆ وتەیەکی پێشکەش کرد دەربارەی گرنگی ئەم ۆڕکشۆپە و ئەم بابەتە بەرز نرخاند کەم ئەم بابەتە پەیوەنی ھەیە بە ژیانی ھە تاکێک لە کۆمەڵگادا تا دەگاتە حکومەتی ھەر وڵاتێک .\nم.ڕێ کورد سمینارێکی پێشکەش کرش دەربارەی موچە ، ھەروەھا لە وتەکانی دا ئاماژەی بەوە کرد کرد کە بابەتی موچە بابەتێکی تەنھا پەیوەیست نیە بە بەشی ژمێریاری بەڵکو پەیوەندیشە بە بابەتی سیاسەتەوە و کەرتی کشتوکاڵی و و تەندروستی و پیشەسازی .\nو بوچە بریتیە لە وەی کە سەرچاوەی پارەکە چۆن پەیدا دەبێت و چۆن دابەش دەکرێ و لە ھەر وڵاتێکدا دەتوانرێ بە ھۆی پێویستیەکانی کەرتان دابەش بکرێ . ھەروەھا لە سمینارێکەیدا ئاماژەی بە پێناسەی بوجە و کێشەکانی بوجە لە ھەر حکومەتێکدا .\nم.سۆران کاکە ڕەش\nسمینارێکی پێشکەش کرد دەربارەی ( الموازینە عامە )، کە باسی لەوە کرد کە موچەی گشتی پەیوەستە بە حکومەت وە لە ڕووی بەڕێوبردن و تێچوونەوە . ھەروەھا لە وتەکانیدا ئاماژەی بەوە کرد کە یەکەم موچەی لە فەرنسا بوو لە ساڵی ١٦٣٨لە لاێەن پاشای فەرەنساوە . وە موچەی ھی دەوڵەتە و لە بەرژەوەندی دەوڵەت و بازرگانەکانە . ھەروەھا دەوڵەت پێویستی بەخەرجی . وە لە ھەمان کاتدا ھەم ھەماھەنگی ئابوری ھەبێت و ھاوسەنگی کۆمەڵایەتی ھەبێ لە نێوان چینەکاندا .\nم. بڕوا ئەحمەد\nسمینارێکی پێشکەش کرد دەربارەی چۆنیەتی ئامادەکردنی بوجە لە عێراق دا .\nو لە وڵاتی عیراقدا ئامادەکردنی بوجە بە چوار قۆناغ دەروات :\n١.ئامادەکردن. ٢.المصادقت ٣. جێ بە جێ کردن .٤.چاودێری .\nھەروەھا کۆتا سمینار لەلایەن م. سەرکار عەبدوڵا ، پێشکەش کرا\nئامادەكردنى : بنار رەشيد


مەسعود بارزانی بەبۆنەی جەژنی قوربان پەیامێکی بڵاوکردەوە - هيوای کۆرد\nHome » هەواڵ » کوردستانی » مەسعود بارزانی بەبۆنەی جەژنی قوربان پەیامێکی بڵاوکردەوە\nمەسعود بارزانی بەبۆنەی جەژنی قوربان پەیامێکی بڵاوکردەوە\nمەسعود بارزانی، سەرۆكی پارتی دیموكراتی كوردستان رایگەیاند، “داوا لە لایەنە سیاسییەكانی كوردستان بكەم كە لەپێناو بەرژەوەندییە باڵاكانی وڵات و بۆ چارەسەركردنی گرفتەكان و تێپەڕاندنی كێشەكان لەگەڵ یەكتردا دابنیشن”\nلە پەیامێكدا كە بەبۆنەی جەژنی قوربان بڵاویكردەوە و وێنەیەكی گەیشتوەتە هیوای کوردی، مەسعود بارزانی، وێڕای پیرۆزبایی لە مسوڵمانان راشیگەیاند،”لەكاتێكدا پێشوازی لەو جەژنە پیرۆزە دەكەین كە گەلەكەمان لەگەڵ تەحەددیاتی گەورەی سیاسی و ئابوری و تەندروستی ڕوبەڕوبوەتەوە. ئەو تەحەددیاتە سەرچاوەی زۆرێك لەو كێشە و گرفتانەن كە سەقامگیریی سیاسی و بار و گوزەرانی خەڵكی كوردستان دەكەنە ئامانج.”\nراشیگەیاندوە،”لەپێناو تێپەڕاندنی تەحەددیات و ئەو بارودۆخە سەختە ئەركی هەمو لایەكمانە كە بە ئاراستەی تەبایی و برایەتی و كاری هاوبەش و قوڵكردنەوەی فەرهەنگی پێكەوەژیان هەنگاو بنێین. وێڕای ئەوەی زۆر سوپاسگوزاری خۆڕاگریی خەڵكی كوردستانم كە لە هەمو قۆناغەكان تەحەمولی سەختی و تەحەددیاتەكانیان كردوە، جەژنی پیرۆزی قوربانیش بە دەرفەت دەزانم كە داوا لە لایەنە سیاسییەكانی كوردستان بكەم كە لەپێناو بەرژەوەندییە باڵاكانی وڵات و بۆ چارەسەركردنی گرفتەكان و تێپەڕاندنی كێشەكان لەگەڵ یەكتردا دابنیشن.”\nئاماژەی بەوەشكردوە،”ئەوەیشمان هەردەم بەبیر بێت كە بەتەبایی و یەكڕیزی كێشەكان باشتر چارەسەردەبن و لەسایەی پێكەوەیی و یەكڕیزیدا دەستكەوتی گەورە بۆ گەلەكەمان هاتونەتە دی. بە دڵنیاییەوە خەڵكی كوردستانیش هەر ئەوە لە لایەنە سیاسییەكان چاوەڕێ دەكەن. بۆیە داوا دەكەم هەمو لایەنە سیاسییەكان لەئاست چاوەڕوانییەكانی خەڵكی كوردستاندا بن و لە هەمانكاتیشدا ڕەچاوی فەرهەنگی باڵا و دەوڵەمەندی كوردەواری بكەن و خۆیان لە گوتاری زبر و گرژ و ناشیاو لە بەرانبەر یەكتر بپارێزن.”\nپارتی جەژنی قوربان مسوڵمانان مەسعود بارزانی\t2020-07-30\nTagged with: پارتی جەژنی قوربان مسوڵمانان مەسعود بارزانی


گه‌نجێك به ئاماده‌كردنی یارییه‌ك به زمانی كوردی مێژوو بۆ خۆی تۆمار ده‌كات\n:: AM:11:17:12/11/2020 \nكه‌ره‌نتین بۆ هه‌مووان مایه‌ی بێزاری و دڵه‌ڕاوكێ بوو، به‌ڵام بۆ شێلگیر ڕه‌ئووف /23 ساڵ/ هه‌لێكی باش بوو تا بیرۆكه‌ی مۆنۆپۆلی كورد جێبه‌جێ بكات و سوود له كه‌ره‌نتینی هاوینی ساڵی 2020 وه‌ربگرێت، بیرۆكه‌كه‌ی بخاته بواری جێبه‌جێكردنه‌وه و مێژوو بۆ خۆی تۆمار بكات، وه‌ك یه‌كه‌م گه‌نجی كورد یارییه‌كی جیهانی بكوردێنێت، له‌م چاوپێكه‌وتنه‌ی "وشه"دا چه‌ندان نهێنی له‌باره‌ی گه‌یمینگی "مۆنۆپۆلی" و پڕۆژه‌كه‌ی ده‌خاته ڕوو.\nمۆنۆپۆلی یارییه‌كی به كۆمه‌ڵه مێژووه‌كه‌ی بۆ سه‌ره‌تای سه‌ده‌ی بیست ده‌گه‌ڕێته‌وه، ئه‌م یارییه له دوو تا هه‌شت كه‌س ده‌توانن له یه‌ك كاتدا یاریی پێ بكه‌ن، ئامانجی هه‌ر یاریزانێك ئه‌وه‌یه زۆرترین سه‌رمایه كۆ بكاته‌وه له ڕێی كڕینی موڵك و كۆكردنه‌وه‌ی كرێ له‌سه‌ریان تا یاریزانه‌كانی تر مایه‌پووچ ده‌كات و سه‌رده‌كه‌وێت.\n*گه‌نجانی كورد له چ شارێك زیاتر داواكارییان له‌سه‌ر ئه‌و یارییه هه‌یه؟\nبه‌شێوه‌یه‌كی گشتی له سه‌رجه‌م شاره‌كانی هه‌رێمی كوردستانه‌وه و ته‌نانه‌ت ده‌ره‌وه‌ی وڵاتیش خواست و داواكاری له‌سه‌ره، به‌ڵام به‌هۆی ئه‌وه‌ی یه‌كه‌م به‌رهه‌می مۆنۆپۆلی كورد تایبه‌ت بوو به شاری سلێمانی و له‌سه‌ر نه‌خشه‌ی شاری سلێمانی دیزاین كراوه، ده‌توانم بڵێم به شێوه‌یه‌كی به‌رچاو له‌لایه‌ن گه‌نجانی شاری سلێمانی خواست و داواكاری له‌سه‌ره به به‌راورد به ناوچه‌كانی تر.\n*بۆچی هه‌وڵت دا مۆنۆپۆلی بكوردێنی؟\nله‌گه‌ڵ ئه‌وه‌ی ئه‌م یارییه مێژوویه‌كی كۆنی هه‌یه، به‌ڵام له‌ناو كورددا گرووپێكی كه‌می خه‌ڵك پێی ئاشنابوون و گرووپێكی بچووكتر له‌وان له كاتی به‌سه‌ربردنی كاتدا خۆیانی پێوه سه‌رقاڵ ده‌كه‌ن، ئاشنانه‌بوونی خه‌ڵك به‌م یارییه سه‌ختی یاسا و ڕێساكانیه‌تی، به تایبه‌ت كه پێش مۆنۆپۆلی كورد ئه‌م یاسا و ڕێسایانه به زمانی كوردی به‌رده‌ست نه‌بووه، له سه‌ره‌تاوه بیرم كرده‌وه ته‌نیا یارییه‌كه وه‌ربگێڕم بۆ سه‌ر زمانی كوردی، به‌ڵام له پاش وه‌رگێڕان بڕیارم دا ئاوێته‌ی بكه‌م به كولتووری كوردی و له‌سه‌ر نه‌خشه‌ی شاری سلێمانی دروستی بكه‌م.\n*پێت وایه داواكارییه‌كان له‌سه‌ر مۆنۆپۆلی كوردیش به‌رز ده‌بێته‌وه؟\nبه دڵنیاییه‌وه ڕۆژ له دوای ڕۆژ خواست له‌سه‌ر كڕینی ئه‌م یارییه زیاد ده‌كات، به‌رده‌وام داواكاریی له‌سه‌ره، هه‌روه‌ها داوا ده‌كه‌ن له زووترین كاتدا مۆنۆپۆلی تایبه‌ت به شاره‌كانی تری كوردستان ئاماده بكه‌م.\n*هه‌نگاوه‌كانی مۆنۆپۆلی به كوردی چۆن بوون و كه‌ی ده‌ستت پێ كرد؟\nبیرۆكه‌ی مۆنۆپۆلی كورد لای من بیرۆكه‌یه‌كی كۆنه، به‌ڵام به سوودوه‌رگرتن له كه‌ره‌نتینی هاوینی ساڵی 2020 بیرۆكه‌كه‌م خسته بواری جێبه‌جێكردنه‌وه. سه‌ره‌تا هه‌ستام به وه‌رگێڕان و نووسینه‌وه‌ی ڕێساكانی، پاشان به سوودوه‌رگرتن له تواناكانی خۆم وه‌ك گرافیك دیزاینه‌رێك، هه‌ستام به دیزاینكردنه‌وه‌ی یارییه‌كه بۆ سه‌ر زمانی كوردی، له‌گه‌ڵ دروستكردنه‌وه‌ی كارته‌كانی ناو یارییه‌كه وه‌ك كارتی به‌خت و سندووقی كۆمه‌ڵگه و گۆڕینی پاره‌ی مۆنۆپۆلی بۆ مۆنۆپۆلی دینار.\n*ئه‌م به‌رهه‌مه یه‌كه‌م به‌رهه‌می ناوخۆیی یاریی كوردییه؟\nئه‌وه‌نده‌ی من ئاگادار بم له‌و بواره به‌ڵێ وایه.\n*به نیازی دیزاینی تایبه‌تی شاره‌كانی تریش یارییه‌كه‌یان بۆ دروست بكه‌یت؟\nوه‌ك پێشتر باسم كرد به‌ڵێ، هه‌ندێكیان له پلاندان هه‌ندێكیشیان له قۆناغی جێبه‌جێكردن.\n*نرخی یارییه‌كه چه‌نده؟\nنرخى یارییه‌كه ئێسته به 15 هه‌زار دیناره ئه‌گه‌ر چى من ئامانجم ماده نییه، له سه‌ره‌تاوه ته‌نیا خولیا و ئاره‌زوویه‌ك بوو ده‌مویست بیكه‌م به واقیع، ئێسته‌یش ئامانجمه گه‌نجی كورد ئاشنا بكه‌م به‌م یارییه.\n*پلانی ئاینده‌تان بۆ به‌رهه‌می تری گه‌یمینگ چییه؟\nپلانی داهاتووم به‌مزووانه مۆنۆپۆلی كوردی بۆ شاره‌كانی تری كوردستان به‌رهه‌م ده‌هێنم.\n*فێركار بۆ ئه‌و یارییه و ئه‌وانه‌ی ئاره‌زووی فێربوونی ده‌كه‌ن هه‌یه؟\nبه‌ڵێ، له پشتی بۆكسی یارییه‌كه به زمانی كوردی زۆر به وردی ڕوون كراوه‌ته‌وه، كڕیارانی یارییه‌كه لێی سوودمه‌ند بوون و كۆمێنت و فیدباكی ئه‌رێنیم بۆ هاتووه له‌وباره‌یه‌وه كه به شێوه‌یه‌كی باش و به زمانێكی ساده یاسا و ڕێساكانی تێدا ڕوون كراوه‌ته‌وه.\nوه‌ك گه‌نجێك خه‌ون و خولیای زۆرم هه‌یه، به‌ڵام له چوارچێوه‌ی یاریدا خه‌ونم ئه‌وه‌یه خزمه‌ت به گه‌نج و هاووڵاتییانی كوردستان بكه‌م به دابینكردنی یارییه جیهانییه‌كان، به زمان و فیگه‌ری كوردی و بتوانم به چه‌ند پڕۆژه‌یه‌كی خۆماڵی خزمه‌ت به هاووڵاتییانی خۆشه‌ویست بكه‌م.\n*ئاسته‌نگه‌كانی به‌رده‌می پڕۆژه‌كه‌تان چی بوو؟\nهیچ كارێك به‌ده‌ر نییه له ئاسته‌نگ و كه‌موكوڕی، به‌ڵام خۆشبه‌ختانه بۆ ئه‌م كاره له سه‌ره‌تاوه تا ئێسته ڕووبه‌ڕووی كێشه‌یه‌كی وا نه‌بوومه‌ته‌وه كه جێی باس بێت، به پێچه‌وانه‌وه پێشوازییه‌كی زۆر باش له كاره‌كه‌م كراوه و جێی دڵخۆشییه.\n*باسێكی ناوه‌ڕۆكی یه‌كه‌م به‌رهه‌می كوردی مۆنۆپۆلیمان بۆ بكه به‌ناوی شاری سلێمانی، چه‌ند به‌شه و چۆنه؟\nوشه‌ی مۆنۆپۆلی له زمانی ئینگلیزیدا به مانای ده‌ست به‌سه‌رداگرتنی لایه‌نێك به‌سه‌ر بازاڕدا دێت، یاری مۆنۆپۆلی پێوه‌ندیداره به بواری بازرگانی و كڕین و فرۆشتن و به‌كرێدانی موڵكه‌وه، له ڤێرژنه‌كانی تردا ناوی ڕاسته‌قینه‌ی شوێن و شه‌قامه‌كانی تێدا به‌كار هاتووه، بۆ نموونه له ڤێرژنی به‌ڕیتانی ڕووته‌ختی یارییه‌كه پێكهاتووه له بازاڕ و شه‌قامه‌كانی شاری له‌نده‌ن، بۆیه هه‌وڵم داوه به هه‌مانشێوه شوێنه ناودار و ناسراوه‌كانی شاری سلێمانی وه‌ك موڵكه‌كانی ناو یارییه‌كه به‌كار بهێنم تا ئه‌و كه‌سانه‌ی یاری مۆنۆپۆلی كوردی ده‌كه‌ن هه‌ست به نزیكی و ئه‌زموونكردنی ژیانی ڕاسته‌قینه‌ی ناو شاری سلێمانی بكه‌ن. یاسای یارییه‌كه تا ئاستێك هه‌مان یاسای كارپێكراوه له كاری بارزگانی و بازاڕدا، بۆیه له كاتی یاریكردندا ئه‌و كه‌سانه‌ی یاری ده‌كه‌ن هه‌ست ده‌كه‌ن راستییه‌كه‌ی مامه‌ڵه‌ی بازرگانی ده‌كه‌ن.\nشێلگیر ڕه‌ئووف /23 ساڵ/ دانیشتووی شاری سلێمانییه، قوتابی به‌شی ته‌كنه‌لۆجیای زانیارییه له زانكۆی ئه‌مه‌ریكی هه‌رێمی كوردستانی عێراق – سلێمانی، بۆ ماوه‌ی دوو ساڵه له بواری گرافیك دیزاین كار ده‌كات، چه‌ندان نموونه‌ی كاری هه‌یه، مۆنۆپۆلی كوردی یه‌كێك له‌وانه.


Home / هێزە نێودەوڵەتیەکان\nوڵاتە یەکگرتوەکانی ئەمریکا\nپوختەی كتێب (1-2) ئامادەكردن و وەرگێڕان: زانا كەریم بۆ بینینی بابه‌ته‌كه به PDF كلیك له‌م به‌سته‌ره بكه:- ژمارە (5)ی کانوونی دووەمی 2021ی گۆڤاری...\nپ.ی.د.پشکۆ حەمەتاهیر عبدالرحمن : به‌شی مێژوو/ کۆلێژى زانستە مرۆڤایەتییەکان/ زانکۆى سلێمانى [email protected] م. ماجید خەلیل فەتاح : به‌شی مێژوو/ کۆلێژى پەروەردەى...\nد. یوسف گوران وەزیرى خوێندنى باڵاو توێژینەوەى زانستى لە کابینەى هەشتەمى ئەنجومەنى وەزیرانى هەرێمى کوردستان– عێراق گۆڤارى لێکۆڵینەوە سیاسى و ئەمنییەکان...\nدکتۆر ئومێد رەفیق خوێندنەوەیەکى شیکارییە بۆ راپۆرتێکى دورودرێژ کە دەزگاى هەواڵگرى کەنەدى لەسەر پێگەى فەرمى خۆى بە زمانى ئینگلیزى و...


مەكتەبی رێكخراوە دیموكراتییەكان لەگەڵ میدیاكارانی یەكێتی كۆبووەوە\n06:28 - 13/05/2022\nمەكتەبی رێكخراوە دیموكراتییەكانی یەكێتیی نیشتمانیی كوردستان، لەگەڵ ژمارەیەك لە رۆژنامەنووسانی سەربە كەناڵ و دامەزراوە میدیاییەكانی یەكێتی ئەندامانی سەندیكای رۆژنامەنووسانی كوردستان كۆبوونەوە.\nلە كۆبوونەوەكەدا جوتیار نوری لێپرسراوی مەكتەبی رێكخراوە دیموكراتییەكان بایەخی هەماهەنەنگی نێوان رۆژنامەنوسانی یەكێتیی و خەباتی پیشەیی و ئازادی رادەربڕینی و ئازادی كاری میدیایی كردەوە و پشتیوانی یەكێتیی بۆیان دووپاتكردەوە، لەكۆبوونەوەكەدا كە ستران عەبدوڵا لێپرسراوی مەكتەبی راگەیاندن و فریال عەبدوڵلا لێپرسراوی بۆردی رێكخراوە پیشەییەكان و بژار حەكیم جێگری نەقیبی سەندیكای رۆژنامەنووسانی كوردستان ئامادەیبوون بەشداران تیشكیان خستەسەر كێشە و گرفت و بەربەستەكانی ئازادی وتن و بڵاوكردنەوە و كێشەكانی بەردەم لقەكانی سەندیكا و ئەندامانی ئەو سەندیكایە.\nدواتر دەرگای گفتوگۆ بۆ ئامادەبوان كرایەوە و قسەوباس لەسەر تەواوی تەوەرە گرنگەكان كرا، كۆبوونەوە رەخنەی لە فشارخستنە سەر سكرتێری لقی سلێمانی سەندیكای رۆژنامەنووسانی كوردستان و بەربەستكردنی خەباتی سەندیكایی گرت هەروەك ئیدانەی فەرامۆشكردنی كەناڵەكانی راگەیاندنی یەكێتی و بەگشتی كەناڵەكانی سنووری سلێمانی لە كۆنگرە رۆژنامەنووسییەكەی سەرۆكی حكومەتی هەرێم كرا كە درێژەی هەمان نەریتی فەرامۆشكردنی سلێمانی و زۆنی سەوزە.\nكۆبوونەوە هەروەها بایەخی پەرەپێدانی ئازادی رۆژنامەنووسی و ماف و ئازادییە گشتییەكانی دووپاتمردەوە و ئیدانەی فشار و سزادانی رۆژنامەنووسانی دەڤەری بادینانی كرد كە ئەم دیاردە نەخوازراوە هەم ناوبانگی دیموكراتی هەرێم و هەمیش پاشەكشێی خەباتی میدیایی بەدواوە دەبێت.\nلیڤاندۆڤسكی: بایرن میونشن داوای نوێكردنەوەی بۆندەكەی لێ نەكردوم\nلەپریمەرلیگ نیوكاسڵ یونایتد میوانداری ئارسناڵ دەكات\nمانچستەر سیتی دوو خاڵی گرنگی لەپریمەرلیگ لەدەستدا


پێنج شەممە, 12. 7. 2018\tناوەندی هاوكاریی حیزبەكانی كورستانی ئێران\nسیاسەتی جیاوازیی و ناعەداڵەتی و بێ دەربەستی و خەمساردییەكانی كۆماری ئیسلامی ئێران لەئاست گەلی كورد لەماوەی ساڵیانی دەسەڵاتداریەتی بەردەوامی نەهامەتی و كارەساتی بۆ میللەتەكەمان بەدواوە بووە و زامێك سارێژ نابێ، زامێكی قوڵتر جێگەی دەگرێتەوە .\nروون و ئاشكرایە ئەو دسەڵاتە سیاسەتی ئێستای لە ئاست كوردستان درێژەدانی هەمان فەتوای خومەینی بۆ كوشتاری خەڵكی كوردستانە و لەرێگەی جۆراوجۆری وەك تێوەگلان لە مادە هۆشبەرەكان و كوشتاری كۆلبەران و وێرانی رێگاوبانەكانی كوردستان و .... سیاسەتی دژی گەلیانەی خۆی بەرەو پیش دەبات.\nبە پێچەوانەی هێندێك دەنگ ئێمە تاوانی كارەساتی بەرەبەیانی رۆژی چوارشەممەی بەردەم ترمینالی شاری سنە كە بوو بە هوی گیان لە دەستدانی 27 هاووڵاتی كورد دەخەینە پاڵ دەسەڵاتی کۆماری ئیسلامی و خەمساردییە بە ئەنقەستەكانی دەسەڵات و بێدەربەستیە بەردەوامەكانیان لەراست ویست و داوای خەڵك، بوونە هۆی روداوێكی لەم چەشنە هەژێنەر و دلتەزینە.\nقبوڵ كردنی ئەو رەوتە تەنیا بەردەامی خەسارەت و كارەساتی زیاتری بەدواوە دەبێ و پێویستە باج و تێچووی هەڵە و بێ بەرپرسیارەتیەكانی دسەلات لە كوردستان بۆ كۆماری ئیسلامی قورس بكەین و نەهێلین لەمەزیاتر كایە بە گیانی هاوەڵاتیانی كورد بكرێ . هەر بۆیە پێویستە چیتر لەئاست ئەو بی دەروەستیە بە ئەنقەستە مەرگهێنەرانە بێ دەنگ نەبین و رق و بێزاری خۆمان بكەینە هاواری نارەزایەتی و بەرووی دیكتاتۆرانی دژی گەلی دا بیتەقینینەوە.\nئێمە پێمانوایە بۆ ئەوەی كۆتایی یەكجاری بەو رووداوە هاوشیوە دووبارانە بهیندرێ پێویستە ئەو دەرفەتە بقۆزینەوە و ئەو كارەساتە بكەینە هەوێنی جوڵانەوەێك بۆ بنەبڕكردنی كەمتەرخەمیەكانی دەسەڵات لە ریگاوبانەكانی كوردستان.\nبۆیە پێویستە لەو چوارچیوەیە، ئەو خالانە رەچاو بكرین.\nــ رۆژی شەممە 23ی پووشپەری 1397 بكەینە رۆژی ماتەمینی گشتی لەسەرانسەری كوردستان.\nـــ پێویستە یەکێک لە هەوڵە بەردەوامەکانی رێکخڕاوەکانی کۆمەڵگای مەدەنی لە کوردستان ویستی چاککردنی رێگاوبانەكان بێ و ئەو ویستە بكریتە ویستیكی هەمیشە و بەردەوام\nـــ داوای ئازاد كردنی بێ مەرجی هەموو بەندكراوانی نارەزایەتی روداوەكەی ئاگركەوتنەوەی ترمینالی سنە بكرێ\nناوەندی هاوكاریی حیزبەكانی كوردستان جارێكی تر پرسە و سەرەخۆشی لە خەڵكی كوردستان و خزم و كەس و كاری قوربانیان دەكات و هیوای چاكبوونەوەی خێرا بۆ بریندارەكان دەكات . داوا لە كۆمەلانی خەڵكی كوردستان دەكەین وەك چۆن لە كارەساتی رووداوی بوومەلەرزەی كرماشان هاوخەمی سەرانسەریی پیشان درا بەهەمان شێوە لە قوربانبانی كارەساتی تازەی كوردستان بە خاوەن دەركەوین و بە یەكریزی و یەكگرتوویی خۆمان پێش بە روداوی لەم چەشنە لە كوردستان بگرین.\n21ی پووشپەری 1397\nبابه‌تی پێوه‌ندیدار: پەیامی هاوخەمی ناوەندی هاوكاریی حیزبەكانی كورستانی ئێران بە بۆنەی رووداوی شاری سنە\nجاری خوێندراوه: 1260


2021-02-28 [04:06 AM]\nئەو خانمەی چەند رۆژێک لەمەوبەر گووتی لە پۆلی ھەشتی بنەڕەتیەوە تا تەواوکردنی کوڵێژ بە قۆپیە دەرچوومە روونکردنەوەیەک بڵاودەکاتەوە و دەڵێت ، ئێمە ھەرگیز بانگەشە بۆ ھیچ جۆرە کارێکی ساختە و نا دروست ناکەین، چ جای لە بواری پەروەردە و فێرکردن کە خۆمان لە کایەکەداین ھەم وەک قوتابی، ھەم وەک پەروەردەکار، دڵنیایی دەدەین کە بەردەوام دەبین لەسەر کاری خۆمان.\nلەو بەرنامەیەدا بە شێوەیەکی گەمە ئامێز و بۆ گاڵتە و گەپ (کە ستایلی بەرنامەکە وا دەخوازێت) باسی قۆپیەکردن لە کاتی تاقیکردنەوە کرا، بەڵام بە شێوەکی فراوان، رەنگە پلان بۆ داڕێژراو و دوور لە ھەر بەھایەکی کۆمەڵایەتی و ڕەچاوکردنی کەسایەتی ئێمە لە سۆشیاڵ میدیا دەستکراوە بە ناوزڕاندن و لەکەدارکردنی کەسایەتیمان.\nلە کاتێکدا بە ڕوونی رایدەگەیەنم کە بە ھیچ شێوەیەک لەگەڵ ئەو جۆرە کارەدا نیم و ھەرگیز بەھانەی بۆ ناھێنمەوە بە تایبەت کە لە ئێستادا من خۆم یەکێکم لەو ڕاھێنەرانەی کە سەدان و ھەزاران قوتابی و منداڵی شارەکەمم پێگەیاندووە و پەروەردەیەکی دروستمان پێبەخشیون بە شاھیدی دایک و باوکیان.\nئەمە جگە لەوەی سەدان سیمینار و چالاکیمان ئەنجامداوە لە بواری گەشەپێدانی مرۆیی و شا رێگای ڕاستی زانست و زانیاری و ھەوڵ و کۆششدانمان بۆ ئامادەبووان خستۆتە ڕوو، لەگەڵ ئەوەش ھێشتا خۆمان بە قوتابی دەزانین و لە ھەوڵ و گەڕان بۆ زانست و خۆ پەروەردەکردن نەوەستاوین و پێمان وایە تازە لەسەرەتای رێگەداین بۆیە بەردەوام لە کۆرس و خولی فێرکاری بەشدار دەبین.\nلە کۆتاییدا جگە لەوەی دووپاتی ئەوە دەکەینەوە کە ئێمە ھەرگیز بانگەشە بۆ ھیچ جۆرە کارێکی ساختە و نا دروست ناکەین، چ جای لە بواری پەروەردە و فێرکردن کە خۆمان لە کایەکەداین ھەم وەک قوتابی، ھەم وەک پەروەردەکار، دڵنیایی دەدەین کە بەردەوام دەبین لەسەر کاری خۆمان و درێژە بە کاروانی پەروەردەیی دەدەین و کوالیتی باشتر و خزمەتی زیاتر بە بەشداربووانمان دەکەین و لە خزمەتکردنی کۆمەڵگە ناوەستین.


ئەوروپا.. لەنمایشكردنی مرۆڤ وەك ئاژەڵ بۆ دادپەروەری كۆمەڵایەتی\n07/04/2019 1861 جار خوێندراوه‌ته‌وه\nلە سەدەكانی ١٩ و ٢٠ لە ئەوروپا دیاردەیەكی ناشارستانی، كە ئەویش بریتی بوو لە "باخچەی ئاژەڵانی مرۆڤ".\nباخچەكان بریتی بوون لەنمایشكردنی ئەو مرۆڤانەی لەرەگەزی رەشپێست و میللەتە نائەورووپییەكانی تر بوون و لەكیشوەرەكانی ترەوە هێنرابوون بۆ ئەوروپا، هۆكاری ئەوەش ئەوە بوو پێش ئەوەی تەلەفزیۆن‌و ئینتەرنێت دەربكەوێت لەناو ئەوروپییەكاندا خواستێكی زۆر هەبوو، كە شارەزای كولتوور و داب و نەریتی میللەتەكانی تری جیهان ببن.\nئەمە وای لە ویلیام ماكغی زانای ئەنسرۆپۆلۆجیا كرد كە برەو بە بیرۆكەی هێنانی مرۆڤی نائەورووپی لە كۆمەڵگاكانی ترەوە بدات تاوەكو لە قەفەسدا وەكو كۆیلە نمایش بكرێن و بخرێنە پێش چاوی خەڵك.\nماكغی خۆی لە درووستكردنی یەكەم "باخچەی ئاژەڵانی مرۆڤ" سەركەوتوو نەبوو ، بەڵام توانی بۆدوای خۆی بیرۆكەكە تۆخ بكاتەوە و باخچەكان درووستبكرێن ، ئەویش دوای ئەوەی هێزە ئیمپریالییەكان و دۆزەرەوەكان چەندین كەسیان لە رەشپێست و دانیشتووانە رەسەنەكان و هۆزە سەرەتاییەكان لە ناوچە جیاوازەكانی جیهانەوە دەهێنا و ەیانخستنە ناو ئەو باخچانەی بۆ نمایشكردنی ئەو مرۆڤە سەرەتایی و نائەوروپییانە درووست كرابوون ، لەوێدا بۆ خەڵكی نمایش دەكران ، بەجۆرێك لە چەندین گەورە شاری ئەوروپا و ئەمەریكای باكوور جێگای تایبەت بۆ ئەو جۆرە پێشانگایانە تەرخانكرابوون ، كەبەقسەی رۆژنامەی گاردیان ئەوكات پێیان گوتوون " پێشانگا مرۆڤییەكان".\nژمارەی ئەوانەی رۆژانە سەردانی ئەو باخچانەیان دەكرد دەگەیشتە نزیكەی ٤٠ هەزار كەس ، ڕێگەش دەدرا چاودێری ڕێورەسم و دابونەریت و سەمای میللی ئەو میللەتانە بكەن كە بەزۆر لەقەفەس كرابوون و بە پلەیەكی نزمتر لەخۆیان سەیریان دەكردن ، تەنانەت هەروەكو ئاژەڵ نمایش دەكران و دزێوترین سیفەتیان دەدانە پاڵ كەلەهەموو بەهایەكی مرۆیی دایاندەڕنین ، تەنانەت لەسەر ئاستی زۆربەی وڵاتانی ئەوروپا ببونە جێگای گرنگیپیدانی پیاوانی خاوەنكار بۆ ئەوەی لەوڕێگەیەوە قازانجێكی زیاتریان وەگیر بكەوێت .\nلەئەنجامی شەڕی نێوان وڵاتە یەكگرتووەكانی ئەمەریكا و ئیسپانیا لەساڵی ١٨٩٨ ئەمەریكا توانی دەست بەسەر وڵاتی فلیپیندا بگرێت ، ئەمەش وایكرد كە ئەمەریكییەكان دوودڵ نەبن لەوەی زۆرترین ژمارەی خەڵكی فلیپین بگوازنەوە بۆ ئەو باخچە ئاژەڵییە مرۆڤییانەی لە گەورە شارەكانی ئەمەریكا درووستكرابوون ، ئەوە لەگەڵ ئەوەی ژمارەیەك لە خەڵكی ئەفریقیش لەو باخچانەدا هەبوون .\nلە ساڵی حەفتاكانی سەدەی نۆزدە زۆر بەخێرایی ئەو باخچە ئاژەڵییە مرۆڤیانە لە فەرەنسا بڵاو بوونەوە ، هۆكاری ئەوەش ئەو گەمارۆیە بوو لەنێوان ساڵەكانی ١٨٧٠ بۆ ١٨٧١ سوپاكانی رووسیای قەیسەری خستبوویانە سەر پاریسی پایتەختی فەرەنسا كەبەوهۆیەوە برسییەتی و قاتوقڕی بڵاوببۆوە ، ئەوەش وایكرد خەڵك هەموو ئەو ئاژەڵانەش بخۆن كە لە باخچەكانی ئاژەڵاندا هەبوون ، هەر بۆیە دوای ئەو برسییەتییە بەرپرسانی شارەوانی پاریس بۆ قەرەبووكردنەوەی ئەو ئاژەڵانە پەنایان بردە بەر هێنانی سەدان مرۆڤ بۆ نزیك بورجی ئیڤڵ .\nلە ساڵی ١٨٨٩ پاریسی پایتەختی فەرەنسا میوانداری پێشانگایەكی نێودەوڵەتی كرد كە تێیدا ٤٠٠ پیاوی ئەفریقی نمایش كرابوون ، لەو پێشانگانگایانەدا نزیكەی ١٨ ملیۆن كەس سەردانیان كرد .\nلەبەلجیكا ، لە هاوینی ساڵی ١٨٩٧ لیۆپڵدی دووەم پاشای بەلجیكا فەرمانی كرد بەدرووستكردنی یەكەم باخچەی ئاژەڵانی مرۆڤ لە برۆكسلی پایتەخت، دواتر ٢٦٠ كۆنگۆییان بۆ باخچەكە گواستەوە ، لەو ماوەیەشدا لانیكەم ١،٣ ملیۆن كەس سەردانی ئەو باخچەیان كردووە بۆ بینینی ئەو كۆنگۆییانەی داگیركەرانی بەلجیكی لە كۆنگۆوە هێنابوویانن بۆ ئەوێ .\nلە نەرویج و لەساڵی ١٩١٤ یەكەم باخجەی ئاژەڵانی مرۆڤ لە ئۆسڵۆی پایتەخت درووستكرا ، كە لانیكەم ٨٠ ئەفریقی تێدا بوو كە لە سەنیگالەوە هێنابوویانن ، باخچەكە پێشوازییەكی جەماوەری زۆر گەرمی لیكراو ، لەەو ماوەیەدا زیاتر لە نیوەی گەلی نەرویجی بۆ شارەزابوون لە داب و نەریتی گەلی سەنیگال سەردانی ئەو باخچەیەیان كر.\nئەو جۆرە باخچانەش لەگەڵ سەرهەڵدان و بڵاوبوونەوەی چەمكی مافەكانی مرۆڤ و ئەو ڕێكەوتننامە و جاڕنامانەی داوای پاراستنی مافەكانی مرۆڤیان دەكردەوە ، بەبێ لەبەرچاوگرتنی جیاوازی رەگەز و ئاین و زمان و ڕەچەڵەك و هەر جۆرە جیاكارییەكی تر ، ئەوانیش كۆتاییان هات .


سەڵاحەدین دەمیرتاش بۆ (باس): بارزانی ھەوڵی زۆری بۆ یەکێتیی نەتەوەیی دا\nبه‌ڤیدیۆ.. هه‌ڵوێست كلیپێكی نوێ بڵاو ده‌كاته‌وه\nرێڤەبەرێ ئاڤا دهۆكێ: هەولێن رژد بۆ چارەسەركرنا ئاریشە ئاڤێ دهێنە دان\n”تکای لێ دەکەم وازی لێ نەھێنێت“\nرووکەن خاتوون تورهەللی 05/03/2019 - 10:31 بڵاوکراوەتەوە لە چاوپێكەوتن\nوەرگێڕانی لە تورکییەوە: کارزان گلی\nسەڵاحەدین دەمیرتاش ھاوسەرۆکی پێشووی ھەدەپە، زیاتر لە دوو ساڵە لە زیندانی ئێدیرنا لە تورکیا زیندانی کراوە، چەندین تۆمەتی دراوەتە پاڵ، کە لە ھەموویاندا وەکوو پاڵپشتیکار لە تیرۆریست کە مەبەستیان لە (پەکەکە)یە، تۆمەتبار کراوە. ھەفتەنامەی (باس) وەک یەکەمین دەزگای میدیایی کوردستانی باشوور، لە رێگەی راوێژکارەکەیەوە، ئەم چەند پرسیارەی ئاراستە سەڵاحەدین دەمیرتاش کرد و ئەویش بەخۆشحاڵییەوە وەڵامی دایەوە. دەمیرتاش داوا لە سەرۆک مەسعود بارزانی دەکات واز لە یەکێتیی نەتەوەیی کورد نەھێنێت، چونکە رزگاربوون لەو بەڵایانەی بەسەر کورددا دێت، ھەموویان بەھۆی نەبوونی ئەو یەکێتیی نەتەوەییەیە، کە بارزانی بۆ خۆی ھەوڵی زۆری بۆ داوە. ھەروەھا دەمیرتاش داوا لە خەڵکی ھەرێمی کوردستان دەکات، کە بۆی نیگەران نەبن کە لە زیندانە، چونکە ئیدی ئەم سەدەیە سەدەی کوردە و ھیچ ھێزێک ناتوانێت بەر بە کورد بگرێت، بۆ گەیشتن بە ئامانجەکانی. لە رێگەی ھەفتەنامەی (باس)یشەوە، سڵاو بۆ ھاووڵاتییانی ھەرێمی کوردستان دەنێرێت.\n(باس) سەرەتا دەمەوێت لەبارەی دۆخی تەندروستی و ژیانی زیندانەوە پرسیارت لێ بکەم، لە زیندان ژیانی رۆژانەت چۆن بەڕێ دەکەیت؟\nدەمیرتاش: تەندروستی و مەعنەویاتم زۆر باشە، ئەگەر مەرجەکانی زیندان قورسیش بن، زۆر ئاگاداری خۆم دەبم. لێرە بەھۆی ئەوەی ئاسایشی زیندانەکە زۆر بەرزە و زۆر توندە، بۆیە مەرجەکانی زیندان بەدڵنیاییەوە قورسن، ئیمکانییەتەکانیش زۆر کورتکراوە و سنووردارن، بەڵام من و ھاوڕێم عەبدوڵا زەیدان، کە ئەویش ئەندام پەرلەمانی ھەدەپەیە لەسەر بازنەی ھەکاری، زۆربەی کاتەکانمان بە خوێندنەوەی کتێب و نووسین بەسەر دەبەین.\nئەوەی کە ئێمەی بە بەھێزی ھێشتووەتەوە و وای کردووە لەسەر پێی خۆمان بوەستین، ئەو خەباتەیە، کە خەڵکەکەمان سەرەڕای ھەموو لەنگەر و قورساییەک، کە بۆیان دروست کردوون، ھەر بەردەوامن لە خەبات. ئێمە رووداوەکانی دەرەوەی زیندان، لە رێگەی خوێندنەوەی رۆژنامە و تەماشاکردنی تەلەڤزیۆن و لە رێگەی پارێزەرەکانمانەوە دەبیستین و چاودێریی دەکەین. لەڕاستیدا لێرە بە سیاسەت ھەڵدەستین و بە سیاسەتیش دەنووین، تەنانەت بۆ چرکەیەکیش رۆحی خەباتمان نەپچڕاوە. ھەموو ساتێکمان بە پلان و دیسپلین گونجاندووە و کاتەکانمان بە (خوێندنەوە، گفتوگۆ، نووسین، وەرزش) بەڕێ دەکەین.\nلە ھەفتەیەکدا رۆژێک لەگەڵ خانەوادەکەماندا دادەنیشن، ئەمەش ھێزێکی زۆر و مەعنەویاتێکی زۆرمان دەداتێ، چونکە خانەوادەکەمان لەم ماوەیەدا ھەڵوێستیان زۆر مایەی شانازی و بایەخە.\nلە دەرەوە کاتم نییە بۆ نووسین\n(باس) لە زیندان رووبەڕووی دەمیرتاشێکی جیاواز بووینەوە، پڕۆفایلی سیاسییت تێپەڕاند و بووی بە ئاوازدانەر و وێنەکێش، ھەروەھا بە نووسینی چیرۆک و دنیای ئەدەبیاتی تۆ شاد بووین. لەبارەی ئەدەبیاتی تورکیاوە دەڵێن «ئەگەر ئەدەبیاتی زیندان دەربھێنیت، لە تورکیا شتێک نامێنێتەوە بە ناوی ئەدەبیات» تۆ لەو بارەیەوە چی دەڵێیت؟ ئایە ئەمە بەسەر تۆدا جێبەجێ دەکرێت؟ دەمیرتاش لە دەرەوەی زیندانیش نەیدەنووسی؟\nدەمیرتاش: نابێ ئێمە ناحەقی بەرامبەر بە دنیای ئەدەبیاتی تورکیا بکەین، لە تورکیا ئەدەبیاتی زۆر گەورە و باش دروست بووە، بەدڵنیاییەوە زیندان رۆڵێکی باشی لە بەرەوپێشچوونی ئەو ئەدەبیاتە بینیوە، بەڵام بەھۆی ئەوەی لە تورکیا ئۆپۆزسیۆنەکان بە شێوەیەک لە شێوەکان رێگەیان بە زینداندا تێپەڕیوە، بۆیە لەناوەوە بەرھەمی ئەدەبیات و ھونەرمەندان زیاتر بووە. کە دێتە سەر منیش، لەدەرەوەی زیندان نانووسم، چونکە کاتم نییە و لەبەر سیاسەتیش سەرقاڵی بەرپرسیارییەتیی خۆمم و سیاسەت رێگەم نادات بنووسم، بەڵام کاتێک نووسینم لە بەرژەوەندیی سیاسەت بووبێت، کاتم دۆزیوەتەوە بۆ ئەوەی بنووسم.\nدادگای مافی مرۆڤی ئەوروپا\n(باس) دوای ئەوەی دادگای مافی مرۆڤی ئەوروپا لەبارەی دۆسێی دەستگیرکردنەکەتەوە بڕیاریان دا، ھەندێک لە پارێزەرەکان باس لەوە دەکەن، ئەو بڕیارە دوو لایەنی ھەیە، لە بڕیارەکەدا ھەڵگرتنی پارێزبەندی و دادگاییکردنت بە ڕاست نازانن و داوای ئازادکردنت دەکەن، بەبێ ھیچ مەرجێک و پێیان وایە ھیچ بۆشاییەکی یاسایی نەماوە بۆ ئازادکردنت. لە لایەکی ترەوە، دەڵێن ئەو بڕیارە دەبرێتە بەردەم دادگای باڵای تورکیا و ئەوان دەتوانن بڕیاری کۆتایی لەبارەی بڕیارەکەی دادگای مافی مرۆڤی ئەوروپاوە بدەن، ئێوە لەوبارەیەوە چی دەڵێن؟\nدەمیرتاش: ئاشکرایە دادگای مافی مرۆڤی ئەوروپا بڕیارێکی زۆر ھاوسەنگی داوە، لەڕاستیدا دەبوایە زۆر باسی ئەو پێشێلکارییەیان بکردایە کە حکوومەتی تورکیا بەرامبەرمان کردوویەتی، بەڵام بەداخەوە ئەو دادگایە ھەموو ئەو پێشێلکارییانەی باس نەکردووە و وەکوو بڵێی ئاگای لێ نییە، بەدڵنیاییشەوە ئەمە رووی سیاسیی ھەیە، کۆنسەی ئەوروپا نایانەوێت بەتەواوی رووبەڕووی تورکیا ببنەوە و لە روویدا بوەستنەوە. لە ٢٠-٢-٢٠١٩ لە رێگەی پارێزەرەکەمەوە بڕیارەکەی دادگای مافی مرۆڤی ئەوروپام لەو دادگایە ھێناوەتەوە بەرباس، تا دادگا دووبارە بڕیاری لەبارەوە بدات، بۆیە لە رۆژانی داھاتوودا ھەموومان دەیبینین، کە چی روو دەدات.\nلەگەڵ مندا ١١ ئەندام پەرلەمانی تری ھەدەپە بە ھەمان شێوە دۆسێکەیان لە دادگای مافی مرۆڤی ئەوروپایە، بەڵام تاوەکوو ئێستا بڕیاری لەبارەیەوە نەدراوە.\n(باس) لە ١٢ و ١٣-١٢-٢٠١٨ لە یەکێک لە دانیشتنەکانی دادگاییکردنەکەتدا بە دادوەرت گوت «ئەگەر سەرم بۆ ئەردۆغان شۆڕ بکردایە، ئێستا لە کۆشکەکەیدا پۆستی وەزیریم دەبوو». ئایە بۆ تۆ و پارتەکەت پێشتر داوایەکی لەو شێوەتان بۆ ھاتووە؟ ئاخۆ داوات لێ کراوە ببیت بە وەزیر؟\nدەمیرتاش: لەناو ئاکپارتیدا ھیچ داوایەکی لەو شێوەیە بۆ من نەھاتووە، چونکە بە ھیچ شێوەیەک دەرگام بۆ داوایەکی لەو شێوەیە نەکردووەتەوە. لە تورکیا سەرۆکی دوو پارت (پارتی دیموکرات و پارتی ھاس) دەستیان لە سەرۆکی پارتەکەیان کێشایەوە و پاشان چوونە ناو ئاکپارتی و بوونە وەزیر، یەکێکیان ئێستا وەزیری ناوەخۆی تورکیایە و ئەوی تریش بۆ ماوەیەکی زۆر پۆستی جێگری سەرۆک وەزیرانی ھەبووە. لەو گوتەیەمدا بەرامبەر بە دادوەر، مەبەستی من ئەوە بووە.\nبەدڵنیاییەوە نەچوومەتەوە ناو یارییەکی واوە و بە ھیچ شێوەیەک شتی وا بە مێشکمدا نەھاتووە، ئێمە بەردەوام بووین لەوەی بە ھەڵە بڵێین ھەڵە و سەرمان دانەنواند.\n(باس) لە شکستی پرسی چارەسەریدا کام لایەن ئەوەی لەسەر شانی بوو نەیگەیاندە جێ؟\nدەمیرتاش: ئەگەر بھاتبوایە ئەو پرسە بە شێوەیەکی شەفاف و کراوە بە خەڵک بگوترایە و بیانکردایەتە ماڵ بۆ خەڵک، ھەروەھا لە ھەر بەرەپێشچوونێکدا پارێزگارییان لێ بکردایە و ھەنگاوی جدییان بھاوێشتایە و خەڵکیش ھەستی بەو جدییەتە بکردایە، ئاشتییەکی زۆر پارێزراو دەھاتە کایەوە. ھەموو لایەنەکان لەو سەردەمەدا کەموکوڕییان ھەبووە، بەڵام ھەموو کەس بە شێوەیەک ئاشکرا و روون بینییان و بە گوێی خۆشیان گوێیان لێ بوو، کە ئەو پرسە ئاکپارتی کۆتایی پێ ھێنا و کورد کۆتایی پێ نەھێنا. من ئێستاش بڕوام وایە، رێگای ئاشتی و بەرپاکردنی ئاشتی ھەرگیز نابێت وازی لێ بھێنرێت، رۆژێکیش دێت لەوبارەیەوە سەرکەوتن بەدەست دەھێنین. خۆی ئەگەر ئیمکان ھەبوایە بەڕێز عەبدوڵا ئۆجەلان ئازاد بکرابوایە و بگەیشتایەتە ئازادیی خۆی، ئەوەی زۆر ھەوڵی بۆ ئەو پرسە دەدا ئەو بوو و دەشزانم کە لەو رووەوە سەر دەکەوتین.\nناسنامەی کورد و مەزڵوومەکان\n(باس) ھیچ کاتێک لە زینداندا خۆت دادگایی کردووە بەوەی، لێرەدا راست بوویت و لەوێدا ھەڵە بوویت؟\nدەمیرتاش: چۆن نەبووە! بووە بەدڵنیاییەوە، لەناو زیندان کاتێک دێیتە سەر مێز و کورسییەکەت، کاتێکی زۆرت دەبێت، بەڵام ئەمە لە حەیفوون زیاتر، ھەوڵی زۆر باشتر و زۆر راستی بوونە. ئەگەر تایبەتمەندیت نەبێت، پێشکەوتنیش روو نادات، تاوەکوو ئێستا ئەوەی لە سیاسەتدا کردوومە، ھیچ شتێکیان وەکوو سەرکەوتن نابینم، چونکە بەردەوام گوتوومە، دەتوانم لەو باشترم بکردایە، بەڵام نەمکردووە. دەکرێت ئەوەش بڵێم، لە رووی بڕوابوونمەوە لە ھیچ شتێک کە لە رووی سیاسییەوە کردوومە، پەشیمانیی بەدوادا نەھاتووە. بەدڵنیاییشەوە کاتێک بوومەتە پارچەیەک لەو خەباتە یاساییەی خەڵک کردوویەتی و وەکوو رۆڵەیەک خەباتم کردووە بۆ ئەوەی ناسنامەی کورد و مەزڵوومەکان بپارێزم، بۆ ئەوەیان شانازی بەخۆمەوە دەکەم.\n(باس) لە تورکیا بزووتنەوەی چالاکیی کورد مەبەست لێی پارتی دیموکراتی گەلان ھەدەپەیە، لە لایەک لەگەڵ ھێزی دیموکراتی(١) و لەلایەکی تریش لەگەڵ چەند پارتێکی کوردی، ھاوپەیمانییەکیان پێک ھێناوە، بە بۆچوونی ئێوە ئەو لێک نزیکبوونەوەیە راستە؟ ھەروەھا کوردەکان لەگەڵ ھێزی دیموکراتدا کار دەکەن بۆ ھەڵبژاردنی شارەوانییەکان، ئایە ئەمە تواندنەوەی کوردی بەدوادا نایەت؟\nدەمیرتاش: بەداخەوە ھاوپەیمانیی ھەموو کاتێک لە بەرژەوەندیی دەسەڵات کۆتایی پێ ھاتووە و نەمانتوانیوە لێی رزگار بین. ھیچ کاتێک ھاوپەیمانیمان لەپێناو ئامانجێکی ستراتیژی نەبەستووە، ئەمەش ھەموو پارتەکان لێی بەرپرسیارن و ھەر کەسە و لای خۆیەوە بێ حیسابی و بێ بڕوایی ھەیە، بۆیە ئەنجامێکی کاریگەر نەھاتووەتە کایەوە.\nپێویست بە تواندنەوەی ھیچ پارتێک، یان نەمانی ھیچ پارتێک ناکات، نابێ ھەل بدەینە دەست بۆ ئامانجێکی لەو شێوەیە و پێویستە ھەر کەسە و بە رەنگی خۆی و ئەو دروشمەی لە سیاسەتدا ھەڵی گرتووە، تا سەرکەوتن شان بە شانی یەکترییەوە بڕۆین. دەبێ ئێمە بەیەکەوە خەبات بکەین، تا بتوانین سەرکەوتن بەدەست بھێنن.\nپارێزگاریکردن لە خۆم بە کوردی زۆر گرنگە\n(باس) لە دوا دانیشتنی یاساییتدا، کاتێک داوات کرد بە کوردی پارێزگاری لە خۆت بکەیت، دڵی زۆر کوردت خۆش کرد. کاتێک ئەو پارێزگارییەت لە خۆت کرد، ھەستت بە چی کرد؟ لەناو زینداندا چۆن توانیت زمانە کوردییەکەت بەو شێوەیە باش بکەیت و سەرکەویت؟\nدەمیرتاش: تاوەکوو ئێستا لەبارەی سەدان لاپەڕەوە، کە لەسەرم بەرز کراوەتەوە، پارێزگاریم لە خۆم کردووە، بەڵام بەبایەخترین و بەماناترین پارێزگاریم، ئەو پارێزگارییە بوو، کە بە زمانی خۆم بە کوردی کردم، چونکە بەھۆی ئەوەی کوردم بۆیە ئەو جۆرە مامەڵەیەم لەگەڵدا دەکەن. بۆیە داکۆکیم کرد لەوەی کە کوردم و لەبەردەم دادگادا دەبوایە ئەو داوایە بکەم کە بە کوردی پارێزگاری لە خۆم بکەم، بۆیە بەشێکی دانیشتنەکە و پارێزگاریکرنەکەم بە کوردی بوو.\nوەکوو ئەوەی من دەمەوێت، تاوەکوو ئێستا کوردییەکەم باش نییە، بەڵام بەردەوام دەخوێنم و خۆم فێر دەکەم، ئەمەش لەگەڵ عەبدوڵا زەیدانی ھاوڕێم ھەوڵی بۆ دەدەین و دەیخوێنین. لە رێگەی رۆمان و چیرۆک و گرامەرەوە زمانی کوردیی خۆمان برەو پێ دەدەین.\n(باس) لەناو کورد و ھێزە دیموکراتییەکانی تورکیادا کەسایەتییەکی دیاریت، بەڵام لەو رۆژەوەی دەستگیر کراویت، بێدەنگییەک لەبارەی دەستگیرکردنەکەت ھەیە، دڵت نەشکاوە لەو بێدەنگییەی بەرامبەرت ھەیە؟\nدەمیرتاش: ئێمە حەدی ئەوەمان نییە دڵمان لە خەڵکی خۆمان زویر بێت، ئێمە دەبینە قوربانیی خەڵکەکەمان و داوای ھیچ شتێکیشیان لێ ناکەین و چاوەڕێ ناکەین پاداشتەکەی وەربگرینەوە. تەنیا دەمانەوێت، کە ئەوان لە خەبات پاشەکشە نەکەن، ئەمەش دڵی ئێمە خۆش دەکات و ئەوی تر لە لای ئێمە ھیچ نییە. لە ماوەی ١٠٠ ساڵی رابردوودا، خەڵکەکەمان سەدان رۆڵەیان لەپێناو ئازادیدا فیدا کردووە و ماندووش نەبوونە، ئێمە کاتێک دەبینە مایەی دڵخۆشیی ئەوان و ئێمە بە شایا‌ن بزانن، ئەمە بۆ ئێمە مایەی شانازییە. کاری ئێمە ئەوە نییە لە خەڵک دڵگران بین، بەڵکوو پێویستە بۆ بەرپاکردنی ئازادیی خەڵک گیانی خۆمان بکەینە قوربانی.\n(باس) لە فەڕەنسادا خەڵاتی (Montluc) بۆ بەرگری و ئازادیت وەرگرت. دەتوانم لەو رووەوە ھەستی بەڕێزتان بزانم؟\nدەمیرتاش: بە دڵسۆزییەکی زۆر و بە بڕوابوونێکی زۆرەوە دەیڵێم، ئەو خەڵکەی کە شوێنێکی دڵی خۆی بۆ کردوومەتەوە، ئەو خەڵاتە گەورەیەی باسی دەکەیت، ناگاتە ئەو خەڵاتەی خەڵک. من گەورەترین خەڵاتی خۆمم لە خەڵک وەرگرتووە و ئەوەی دەمێنێتەوە ئەوە سێبەری ئەو خەڵاتە گەورەیەیە، کە باسم کرد. دیسان رای گشتیی نێودەوڵەتی و دۆستەکانمان بۆ ئێمە مایەی شانازییە و ئەمە بە مانایەکی زۆر و بایەخێکی زۆر لێک دەدەمەوە. ھەر خەڵاتێکی کە بە منی دەدەن، بە ناوی ئەوانەی لە وڵاتەکەمدا لەپێناو ئازادیدا رەنجیان کێشاوە و قوربانییان داوە، ھەروەھا بە ناوی خانەوادەکەم قبووڵی دەکەم. خەڵات بۆ من نییە، بۆ ئەو خەڵکە بەشەرەفەیە، کە بەرگرییان کردووە.\nبارزانی و یەکێتیی نەتەوەیی\n(باس) دوای ئەوەی خرایتە زیندانەوە، لە لایەن سەرۆک مەسعود بارزانییەوە ھیچ پەیامێکت پێ گەیشت؟ ئەگەر پێت گەیشتووە بۆمانی باس دەکەیت؟\nدەمیرتاش: کاتێک ھاتە تورکیا و ھەروەھا کاتێک لیژنەیەکی ھەدەپە سەردانی ھەولێری کرد و چوونە لای بەڕێزیان، لە رێگەی ئەوانەوە سەلامی پڕ بایەخی ئەویان بۆ ھێنام. لەوە زیاتر ھیچ پەیامێکی تر لەنێوانماندا نەبووە، بەڵام ھەمیشە ھەستم کردووە کە بارزانی بەرامبەر بە من وەکوو خۆشەویست و برا سەیری کردووم، پێچەوانەکەشی ھەر وایە، منیش بەرامبەر بە بارزانی خۆشەویستی و رێز و حورمەتێکی بێ سنوورم ھەیە بۆی. من لە زیندانەوە لە رێگەی ھەفتەنامەی (باس)ەوە سەلامێکی گەرم بۆ بارزانی دەنێرم. کاتێک بارودۆخ زۆر بەرتەسک دەبێتەوە بۆ کورد، لە ھەموو لایەکیشەوە پەلاماری کورد دەدرێت ئاگادارم، بەڵام ئەو پیلان و بەڵایەی بەسەر کورددا دێت، کۆتایی پێھێنانی یەک رێگەیە، ئەویش دروستکردنی یەکێتیی نەتەوەیی کوردە. بەڕێزیان لەو رووەوە زۆر ھەوڵیان دا و زۆر پاڵپشتی ئەو پرسە بوون، بۆیە تکای لێ دەکەم وازی لێ نەھێنێت و با رۆحی یەکێتیی نەتەوەیی کورد لەدەست نەچێت. داواکارم بارزانی ھەمیشە تەندروست باش بێت و سەرکەوتوو بێت.\n(باس) کاتێک دەستگیر کرایت، ھاووڵاتییانی ھەرێمی کوردستان زۆر دڵگران بوون بۆت، شتێکت ھەیە بۆ ئەو خەڵکە؟\nدەمیرتاش: با ئەوان دڵگران نەبن و خەمبار نەبن، بەڵکوو تووڕە بن و تووڕەبوونەکەشیان خەباتکردن بێت لەپێناو ئازادی. کام لە رۆشنبیر و سیاسی و سەرکردەی کورد، زیندان و ئاوارەیی و ئەشکەنجەی نەبینیوە و نەناسیوە؟ بەڵام ئەمە تا ئەبەد قەدەری ئێمە نییە، ئێمە ئەو قەدەرەی فەلەک دەشکێنین و قەدەری خۆمان دەگۆڕین.\n(١) مەبەست لێی جەھەپەیە، چونکە ھەدەپە بڕیاری داوە بۆ سەرۆکی شارەوانیی (ئیستا‌نبۆڵ، ئەنکەرا، ئیزمیر، روحا، ئەدەنا، عەتتاب) ھیچ کاندیدێکی نەبێت و گوتی، پشتگیری لە ھێزی دیموکرات دەکەین، کە مەبەستی لە جەھەپە بوو. (کارزان گلی).\n(باسنیوز) ڕێککەوتنەکانی ئێستای باڵەکانی یەکێتی بۆ کۆنگرە ئاشکرا دەکات\nشاناز برایم ئه‌حمه‌د بۆ كۆسره‌ت ڕه‌سووڵ: كه‌س چیتر چاوه‌ڕوانی بڕیاری تۆ ناكات\nمەسرور بارزانی: هیوادارم یادی 16ی ئاب ببێتە مایەی ئاشتی و ئاوەدانی و ئارامی زیاتر بۆ وڵاتەکەمان


توانا ئەحمەد خەیات - 28-04-2019 - 2514 جار خوێندراوەتەوە\nجارێکی تر ئیدارەکەی ترەمپ گوشارەکانی بۆ سەر ووڵاتی ئێران توندتر کردەوە، ویلایەتە یەکگرتوەکانی ئەمریکا بە سەرۆکایەتی دۆناڵد تڕەمپ ڕایگەیاند گەمارۆ ئەخاتە سەر ئەو ووڵاتانە ئەگەر بەردەوام بن لە کڕینی نەوتی خاولە کۆماری ئیسلامی ئێران ,بە پێی بڕیارەکە ئەو مۆڵەتەی بەو ووڵاتانە درابوو لە مانگی داهاتودا واتا لە مانگی مایسی 2019 دا کۆتایی پێ دێت و چی تر ناتوانن نەوت لە ئێران بکڕن.\nئەم بڕیارە بەشێکە لە هەڵمەتەکانی ترەمپ بۆ توندکردنەوەی فشارەکانی سەر تاران\nئەو هەشت ووڵاتەی کە لە بڕیاری قەدەغەی کڕینی نەوتی ئێران بەخشرابوون لەمانگی مایسی 2018 دا بریتی بوون لە ووڵاتەکانی : چین ، هیندستان ، یابان ، کۆریای باشور ، تورکیا, یۆنان ، ئیتاڵیا ، تایوان . ئەم بڕیارە بەشێکە لە هەڵمەتەکانی سەرۆکی ئەمریکا" دۆناڵد تڕەمپ" بۆ توندکردنەوەی فشارەکانی ئەمریکا بۆ سەر حکومەتی تاران، ڕێک دوای ساڵێک لە بڕیاری ترەمپ بۆ هەڵوەشاندنەوەی رێکەوتنە ئەتۆمییەکەی نێوان ئێران و ئەمریکا دێت کە لە سەردەمی سەرۆکی ئەو کاتەی ئەمریکادا باراک ئۆباما ئەنجام درابوو .\nپێشبینی ئەکرێت ئابوری ئێران لەسەدا شەش پاشەکشەبکات\nبە هۆی ئەم بڕیارەوە بارودۆخی ئێران لە خڕاپەوە بەرەوخراپتر ئەچێت لەڕووی ئابورییەوە، پێشبینی ئەکرێت ئابوری ئێران لەسەدا شەش( 6٪ ) پاشەکشەبکات لەم ساڵدا، هەناردەی نەوتی ئێڕان لە م مانگەدا ( مانگی نیسانی 2019 ) گەیشتۆتە نزمترین ئاستی هەناردەی ڕۆژانەی لەم ساڵدا، بەجۆرێک تێکڕایی هەناردەی ڕۆژانەی نەوت گەیشتۆتە کەمتر لە 1.0 ملیۆن بەرمیل لە ڕۆژێکدا، لە کاتێکدا تێکڕای هەناردەی ڕۆژانەی نەوتی ئێران لە مانگی مارتی 2019 دا بە 1.1ملیۆن بەرمیل لە ڕۆژێکدا مەزەندە کرابوو.\nپێش بڕیاری گەمارۆی سەر هەناردەی نەوتی ئێران، ئێران لە کۆتایی ساڵی 2017 و سەرەتای ساڵی 2018 دا تێکڕای هەناردەی ڕۆژانەی نەوتی بریتی بووە لە( 2.125 Million bpd) واتە زیاتر لە دوو ملیۆن بەرمیل بووە لە ڕۆژێکدا، لە ساڵی 2004 دا تێکڕایی هەناردەی نەوتی ئێران گەیشتبووە بەرزترین ئاست کە 2.68 ملیۆن بەرمیل بووە لە ڕۆژێکدا، لە ساڵی 1981 دا تێکڕایی هەناردەی ڕۆژانەی نەوت لەو ووڵاتە 714.6 هەزار بەرمیل بووە لە ڕۆژێکدا.\nترەمپ دەیەوێت هەناردەی نەوتی ئێران بكاتە سفر\nبەڵام لە ئیستادا هەناردەی نەوتی ئێران بۆ کەمتر لە نیوە دابەزیوە بەهۆی گەمارۆکانی ئەمریکاوە، بە دەرکردنی ئەم بڕیارەش سەرۆکی ئەمریکا " دۆناڵد ترەمپ" دەیەوێت هەناردەی نەوتی ئێران بکاتە سفر، لە دوای دەرکردنی ئەم بریارەشەوە ئەو ووڵاتانەی کە پێشتر لێخۆشبون دەیگرتنەوە دەبێت بیر لە سەرچاوەی جێگرەوە بکەنەوە لە جیاتی کڕینی نەوت لە ووڵاتی ئێران یاخود ڕوبەڕووی سزاکانی ئەمریکا ببنەوە .\nبەتەنها چین سێیەكی نەوتی هەناردەكراوی ئێرانی دەكڕێت\nوڵاتانی هاوپەیمانی ئەمریکا وەک : یابان، کۆریای باشور و هیندستان، کە پێشتر نیوەی نەوتی هەناردەکراوی ئێرانیان دەکڕی بۆیان نییە لەمەودوا هیچ نەوتێک لە ئێران بکڕن، پرسیارە گەورەکە ووڵاتی چین-ە کە بەتەنها نزیکەی سێ یەکی نەوتی هەناردەکراوی ئێران دەکڕێت، ئایا چ بڕیارێک دەدات سەبارەت بە بڕیارە نوێیەکەی ئەمریکا .\nدور نیە جەنگی دیبلۆماسی لەنێوان ئەمریكا و وڵاتانی كەنداو و عەرەبستانی سعودی هەڵبگیرسێت\nلەلایەکی ترەوە سەرۆکی ئەمریکا "دۆناڵد تڕەمپ" ترسی لە بەرزبونەوەی زیاتری نرخی نەوتە لە بازاڕدا، بۆ چارەسەرکردنی کێشەی بەرزی نرخی نەوت ترەمپ پشتی بە هاوکاری عەرەبستانی سعودیی و ووڵاتانی تری کەنداو بەستووە ئەویش بە زیادکردنی هەناردەکردنی نەوتی ئەو ووڵاتانە بۆ بازاڕەکانی جیهان بە مەبەستی دابەزاندنی نرخی نەوت، ئەگەر ووڵاتانی کەنداو و عەرەبستانی سعودی پابەندی بەڵێنەکەیان نەبن ئەوا دور نییە جەنگی دیبلۆماسی لە نێوان ئەمریکاو و ئەو ووڵاتانەدا هەڵبگیرسێت.\nبەم جەنگە ئابورییە بەرگەگرتنی حکومەتی ئێران تاقی دەکاتەوە\nسەرئەنجام، بڕیاری دەرچونی ئەمریکا لە ڕێکەوتننامە ئەتۆمییەکە لە سەرەتادا تەنها کاریگەریەکی سیمبۆڵی هەبوو بۆ سەر ئێران، بەڵام ئازارە ڕاستەقینەکە ئێستا دەردەکەوێت، کاریگەری ئەم گەمارۆ نوێیانە یاخود کاریگەری ئەم جەنگە نەوتییەی ئەمریکا دژ بەئێران، توانا و بەرگەگرتنی حکومەتی ئێران تاقی دەکاتەوە بەرامبەر بەم جەنگە ئابورییە نوێیە.